Herri guztietan daude, eta umeen topaleku nagusi izan ohi dira udako oporraldietan: herriko igerileku naturalak, errekak, mendien arteko ur jauziak, putzu ezezagunak edo urtegiak... Denek balio dute eguzki izpi arteko algarak eta jolasak beren inguruan biltzeko. Gasteiztik Añanara eta Arabako Errioxatik Lautadara, hamaika toki xarmagarri aurki daiteke, bai bainu freskagarria hartzeko bai ur kirolak praktikatzeko. Estitxu Ugarte\nAisialdi gune nagusi horietan, dagoeneko badago bainua hartzea: Gasteizko Udalak hasiera eman dio bainu denboraldiari Mendizorrotzako eta Gamarrako igerilekuetan, eta Arabako Foru Aldundiak beste horrenbeste egin du Zadorrako urtegietako hondartzetan. Eguraldiak laguntzen ez badu ere, dena prest dute milaka lagun hartzeko, irailera arte.\nGamarrako kirol gunea aski ezaguna da bertakoentzat nahiz kanpoko askorentzat, batik bat Debagoiena eta Durangaldeko lagunentzat. Hogei hektarea baino gehiago ditu hiriko parke honek, eta 11.000 zuhaitzez inguratuta dago. Duda barik, igerilekuak dira instalazioetako erdigunea: itxura modernoko lau ontzi dira, eta hainbat garaieratako hiru txirrista dituzte, adinaren arabera erabili ahal izateko.\nMendizorrotzak, berriz, lau igerileku ditu: bi kanpoaldean (olinpikoa eta Aquamendi) eta beste bi barrualdean (biak klimatizatuak). Iazko denboraldian, 200.000 pertsonak baino gehiagok erabili zituzten udako igerileku hauek.\nHiriko igerilekuek bezalaxe, Zadorrako urtegiko hondartzek ere bisitari ugari izaten dituzte; hain zuzen ere, Garaiok, Landak eta Uribarri Ganboak 130.000 lagun baino gehiago hartzen dituzte udaro. Gainera, kirola egiteko gune egokiak dira, pasieran zein bizikletaz ibiltzeko ibilbide berde batek inguratzen baitu urtegia. Guztira, 45 kilometro ditu bideak, 13 eta 32 kilometroko bi zirkuitutan banatuta, eta Uribarri Ganboako paisaia eta natura ezagutzeko aukera polita eskaintzen du. Aurten, Arabako Foru Aldundiak alokatzeko bizikleta berriak jarriko ditu parkean; izan ere, 80.000 txirrindulari inguru ibiltzen dira urtero urtegiko bide berdetik.\nHiriko igerilekuak eta Zadorrako hondartzak alde batera utzita, Arabako herri guztietan egoten da ur kirolez gozatzeko, bainu bat hartzeko edo, behinik behin, oinak bustitzeko txokoren bat. Nerbioi, Baia, Zadorra, Jugalez, Omecillo, Herrerias, Itzalde, Izoria edo Altube ibaien ertzetan daude bainuzaleentzako erakarguneok.\nBatzuk ezagunagoak dira, bertara sartzea bereziki erraza delako. Esate baterako, Mendialdean Maeztuko Zumalde udal parkea eta Kanpezuko Fresnedo ibai-igerilekuak dauzkagu. Era berean, Añana aldean Espejoko parkea, Armiñongo zubiaren ingurua eta Berantevillako Linares parkea daude; Trebiñun, berriz, Argantzungo igerileku naturalak. Eremu horiek hainbat zerbitzu eskaintzen dituzte: aparkatzeko tokia, mahaiak eta aulkiak, iturriak, parrilak... Leku batzuetan, gainera, tabernak ere egoten dira.\nUr kirolak egiteko aukera\nBeste toki batzuetan, herritarrek ibaiaren zabalerak eta ibilbideak eskaintzen dizkieten aukerak baliatu ohi dituzte ur kirolak praktikatzeko. Hala, Lapuebla de Labarcako La Pobeda atseden eremutik gertu, Ebro ibaiaren bazterrean, presa txiki bat dago, non ur kirolak praktika daitezkeen herriko kayak enpresa baten eskutik. Aipatu atseden eremuan, gainera, aparkalekua, argibide panelak, txikientzako jolas parkea eta piknik gunea daude. Halaber, Araba eta Burgos arteko Sobrón urtegia toki egokia da era guztietako ur kirolak egiteko (kayak, SUP…); eta herritik hurbil igerilekuak daude.\nToki jendetsu eta iskanbilatsuak saihestu nahi dituztenek ere aukera ugari dituzte herrialdean barrena. Adibidez, Arabako Kuadrillako mendiko erreka, putzu eta ur jauzietan ingurugiro lasaiaz gozatzeko abagunea dago, norberaren bakardadean. Peñaladrosek, esaterako, ur jauzi altua du (putzuak, tarteko sakonera), eta gunea landarez eta zuhaitzez inguratuta dago. Urak Burgosko probintzian isuri arren, Arabako mugatik ehunka metrora dago, Aiarako Añes herritik gertu. Orobat, toki ezkutu batean, Oteoko errotako ur jauzia dago, Sabando ibaian, Antoñanan (Mendialdean), baina bide bat dago, seinaleztatuta, herritik hara heltzeko. Lekua ederra da oinak uretan sartuta inguruko lasaitasunaz gozatzeko. Trebiñu aldean ere hainbat putzu daude, Okina eta Saseta artean, eta aipagarria da Rodavieja izeneko ur jauzia: 8-10 metroko garaierarekin, putzu sakona sortzen du, eta oso aproposa da freskatzeko. Saseta herri txiki-txikitik abiatzen den bidexkari jarraitu behar zaio haraino iristeko.\nZaldibartxo, Lamioxin, Zirauntza, La Toberia, Areatza… Araban, udaran freskatzeko aukera paregabea eskaintzen duten barnealdeko txokoen zerrenda amaigabea da. Edonola ere, bi baldintza bete behar dira horiez guztiez gozatzeko: ingurunea errespetatzeko konpromisoa hartzea eta bidean aurkitutako paraje ezezagunen sekretua gordetzea.


Dbuseko autobusen erabilera masiboa Aste Nagusian, 771.633 bidaia egin dira | DBUS\nDbuseko autobusen erabilera masiboa Aste Nagusian, 771.633 bidaia egin dira\n2016ko Aste Nagusian autobusaren erabilera masiboa izan da hirian. Momentuz astea guztian zehar, abuztuaren 13tik, larunbata, abuztuaren 20ra, larunbata, 771.633 bidaiari izan ditu Dbus-ek. Horrek esan nahi du 2015ean erregistratutako 746.397 bidaiarekin alderatuta %3,27ko igoera gertatu dela.\n2016ko Aste Nagusian erabilera gehieneko egunak hauek izan dira: abuztuaren 19a, ostirala, 102.339 bidaiarirekin; abuztuaren 16a, asteartea, 101.856 bidaiarirekin; eta abuztuaren 17a, asteazkena, 101.635 bidaiarirekin.\n– Abuztuak 13, larunbata: 100.045 bidaiari\n– Abuztuak 14, igandea: 93.831 bidaiari\n– Abuztuak 15, astelehena: 82.954 bidaiari\n– Abuztuak 16, asteartea: 101.856 bidaiari\n– Abuztuak 17, asteazkena: 101.635 bidaiari\n– Abuztuak 18, osteguna: 101.576 bidaiari\n– Abuztuak 19, ostirala: 102.339 bidaiari\n– Abuztuak 20, larunbata: 87.397 bidaiari\nGaueko zerbitzuen erabilera nabarmentzekoa da, su artifizialen ondorengo luzapen zerbitzuetan 110.000 erabiltzaile baino gehiago erregistratu baitira. Beste aldetik, Gautxori zerbitzuetan, gaueko 1etik aurrera, 40.372 bidaia egon dira.\nAste Nagusian zehar gehien erabili diren lineak berriz honakoak izan dira: Amara (21, 26 eta 28 lineak) 176.594 bidaiarekin, Benta Berri eta Añorga (5, 25 eta 40 lineak) 126.413 bidaiarekin, Altza (13 linea) 95.300 bidaiarekin, Egia-Intxaurrondo (8, 9, 29 eta 42) 84.171 bidaiarekin, Aiete (18, 19, 23 eta 32) 4245.760 bidaiarekin, eta Bidebieta (14 linea) 31.431 bidaiarekin. Gainera, mikrobus lineatan 24.480 bidaiak egin dira.\nZifra hauek Dbus-en zerbitzuen indartzeari esker lortu dira, izan ere 22.500 zerbitzu baino gehiago eskaini baitira egun hauetarako. Zerbitzu hauek 265 gidariren eskutik eman dira, beste 40 pertsonaren laguntzarekin, batez ere inspektore, tailerretako langile, eta koordinazio lanetan eta autobus flotaren funtzionamendua zaindu duten ezinbesteko beste hainbat langileri esker.


Hasi dituzte alde zaharreko bideak konpontzeko lanak - Zumaia - Baleike.eus\nHasi dituzte alde zaharreko bideak konpontzeko lanak\nJuan Luis Romatet 2021-02-17 15:07\nGoiko plazaren inguruko bideak konpontzeko lanak hasi dituzte gaur. Galtzada-harriz osatzen dira bide hauek, eta bertatik pasatzen diren kamioiek eta ibilgailu pisutsuek kaltetu egin dute azken aldian.\nBonifazio Etxegaraiko goialdeko, eta Foruen plaza eta San Jose arteko bideak konponduko dituzte. Galtzada-harriak kentzen hasi dira gaur goizean.\nLan hauek eragina izango dute alde zaharretik eta San Josetik igarotzen den trafikoan. Hala, udalak atzo azaldu zuenez, aldaketak izango dira inguruko kaleetan igandera bitartean.\nAngeles Sorazu kalean alderantzizko noranzkoa ezarriko da, eta hala, ibilgailuek Txomin Agirretik, Fielato ondoko aldapatik igo beharko dute San Josera, San Juan egoitzaren atzeko errepidetik igaro, udaletxe aldera jo eta Angeles Sorazu aldapatik jaitsiko dira.


Orain inoiz baino garrantzitsuagoa da neurriekin asmatzea - Gazteberri.eus\nCOVID-19aren agerraldiaren eta alarma egoeraren aurretik ere gazteok bizi genuen lan errealitatea ez zen onena: batez besteko orokorra baino langabezia-tasa altuagoa (% 9,9 eta % 18,9koa, hurrenez hurren), soldata exkaxak, prekaritatea ohiko lankide, emakumeek pairatutako soldata-arrakala eta segregazio horizontala, beka eta praktiken gehiegizko erabilera, gainkualifikazioa, autonomo faltsuak, lanaldi partziala, ordu estrak, behin-behinekotasuna… 2008ko krisi ekonomikoaren ondorioei erantzuteko diseinatutako politiken emaitza zen egoera hori eta azken asteotan gure bizitza errotik kolokan jarri duen birusak ez du lagundu. Orain inoiz baino garrantzitsuagoa da neurriekin asmatzea.\nIzan ere, EUSTATek kaleratutako azken datuen arabera Euskadin 141.715 pertsona daude langabezian, 2019ko maiatzean baino ia 28.000 pertsona gehiago. Kolpe hori, beste behin ere, 25-34 adin-tarteko gazteek pairatu dute gehien. Martxoaren erdialdetik ia 30.000 aldi baterako enplegu-erregulazioko espediente (ABEEE) aplikatu dira eta 185.000 pertsonek pairatu dituzte zuzenean eraginak, Euskadin dauden langileen ia % 30ak. Ezin ahaztu zeharkako eragina pairatu duten guztiak eta informazio faltak sortutako estresa. Ia hiru hilabetez negozio asko itxita egon dira eta autonomoek esfortzu handia egin behar izan dute pertsiana ez jaisteko.\nHorregatik da hain garrantzitsua ezarri diren neurriei jarraipena ematea eta ABEEEak ez daitezela enplegu-erregulazioko espediente (EEE) bihurtu edo baldintza ekonomikoak direla eta langileen lan egoera ez dadila prekarizatu, euren soldatetan ez dezan eragin edo ez daitezen itxi enpresa hauek. Egia da deseskalatzea hasi denetik hainbat euren lanpostuetara itzuli direla eta hori albiste ona dela. Baina argi zantzuek ez gaitzatela itsutu. Aurreko krisitik zerbait ikasi dugula pentsatu nahi dut.\nHainbat errealitate plazaratu dira eta neurriak diseinatzerakoan guztiak kontuan izatea ezinbestekoa da. Orokorrean diru-iturrietan beherakada bat eman da eta, ondorioz, laguntza eskariak nabarmenki igo dira gazteen artean. Diru-sarrerak Bermatzeko Errenta (RGI deitua) jasotzeko, esaterako, apirilean 74 eta maiatzean 68 eskari gehiago. Egoera hori larriagoa da 2020ko lehen hiruhilekoan eskariak jaisten ari zirelako. Eta Caritas bezalako elkarteek azpimarratu dute ere babes sare horiek eskariari erantzuteko zailtasunak izan ditzaketela egoerak honela jarraituz gero.\nargi zantzuek ez gaitzatela itsutu. Aurreko krisitik zerbait ikasi dugula pentsatu nahi dut.\nHorren ondorioz alokairua ordaintzeko arazoak izan dituzte hainbat gaztek. Berez alokairua ordaintzeko esfortzua egin behar badugu, egun are gehiago. Kasu batzuetan ordainketa atzeratzea adostu da eta neurri ona izan daiteke, egoera gehiegi luzatzen ez bada edo gazte horiek diru-sarrera gabe geratzen ez badira. Hori gertatuz gero gazte horiek egin beharreko esfortzua gehiegizkoa izango zen. Horrek, beste behin ere, gazteon emantzipazioa errazteko eta bideragarri egiteko neurriak behar direla erakutsi du. Erregulazioa behar da alokairuaren merkatuan, baita ikasle pisuetan ere.\nHainbat dira epe laburrean saihestu beharrekoak. Lanpostuak sortzerakoan ez da soilik kopurua buruan izan behar, horien kalitatea eta baldintzak bermatzea ezinbestekoa da, besteak beste, autonomo faltsuen gorakada, beka eta praktikak lanpostuak betetzeko erabiltzea edo lanpostuen prekarizazioa ekiditeko. 2018ko datuen arabera, publiko diren azkenak, 16 eta 24 urte bitarteko gazteek 1.711 lan istripu arin eta 12 larri izan zituzten. Zoritxarrez, heriotza bat ere izan zen. Kalitatezko lan ikuskaritza aldarrikatzen dugu horrelakoak gerta ez daitezen eta emakumeek pairatzen duten egoera kaxkarragoa zuzentze aldera berdintasun-planak garatzea.\nPrevious 2021ean astialdiak laguntza gehiago izan dezan\nNext App sexualen erabilera biderkatu da gazteen artean


Ostadarraren koloretako zubia. Noticias de Gipuzkoa\nOstadarraren koloretako zubia\nLesbiana, gay, transexual, bisexual, intersexual eta gainontzeko sexualitateen inguruan informazioa eta babesa emango du Goierriko Zubia taldeak. Taldekideek haien esperientzia kontatuta ikusgarritasuna lortu nahi dute.\nM. Aranbururen erreportajea eta argazkia - 2016(e)ko maiatzaren 5a, osteguna - 06:10etan eguneratua\nEguzkiaren izpiek euri tanta bat zeharkatzen dutenean sortzen da ostadarra. Hori gertatzen denean, hainbat kolorez osatutako zubiak margotzen du zerua, ingurune ilunean kolorea jarriz. Zazpi kolorek osatzen omen dute ostadarra, baina dauden kolore horien nahasketak gama osatzeko adina gaitasun badu. Sexualitatearen alorrean ere, gauza antzekoa gertatzen da. 150 urte atzera eginez gero, kolore eta forma bakarreko erlazioak zeuden onartuta: heterosexualak. Eta sexualitatea bizitzeko beste modu bat zutenak albo batera baztertuak izaten ziren. Urte askoan zehar borroka egin behar izan dute (eta oraindik ere jarraitzen dute) haien eskubideak bermatzeko eta gizarteak ez baztertzeko.\nGoierrin hainbat gaztek behar eta hutsune bat ikusten zuten LGTBI+ inguruan (lesbiana, gay, transexual, bisexual, intersexual eta gainerako sexualitateak). Ez zitzaien iruditzen jarrera okerra zegoenik gaiaren inguruan, ez zirela ikusgarriak baizik. Buruan zuten ideiari forma ematen hasi ziren iazko urte amaieran, urte hasierarako elkartzen hasi ziren eta jada osatu dute Goierriko Zubia taldea. Sei kidek osatzen dute, baina ateak zabalik dituzte parte hartu nahi duen edonorentzat. Helburu nagusia kolektiboari “ikusgarritasuna” ematea dute, baina horrez gain babesa eta laguntza ere emango diote behar duen orori.\nGemma Urteaga (Beasain, 1995) eta Iban Lage (Ormaiztegi, 1991) taldeko kide dira. “Ez nituen bi lesbiana edo bi gay kalean ikusten”, azaldu du Urteagak. Bazekien txikitatik gay eta lesbianak egon bazeudela, baina inoiz ez zituen ikusten. “Banekien Jesus Vázquez aurkezleak mutila zuela, hura zen niretzat gayen erreferente bakarra”, adierazi du, irribarrez. Eta hori izan da guztiaren abiapuntua. Goierrin ez zituzten bi emakume eskutik emanda kaletik ikusten, baina beste lekuetan bai: “Kostaldean, esaterako, bai ikusten nituen. Han ikusgarritasun gehiago dute”.\nEskualdean nabaritu zuten hutsune hori betetzeko sortu dute taldea, eta horixe nahi dute lortu Goierrin: ikusgarriak izatea eta ez ezkutuan ibili behar izatea. Taldeko kideek argi utzi dute ez direla profesionalak, baina lana egingo dutela ikusgarritasun hori emateko kolektiboari.\nhezkuntza helburuTxikitan har-tzen diren ohiturak mantendu egiten dira heldutasunean eta baloreekin ere gauza bera gertatzen da. Haurtzarotik landu behar dira baloreak, heldua izatera iristean aldatu behar ez izateko. Eta horregatik haurrengandik hasita gazteengana iritsi nahi dute. Urteaga eta Lagek uste dute hezkuntzan dagoela benetako gakoa, eta horregatik gustatuko li-tzaieke eskoletan ere haien berri izatea. Lagek ez du zalantza egiten eta eskola “benetako zubia” izan beharko litzatekeela adierazi du. Modu horretan, txikitatik erakutsiko litzaieke haurrei bakoitzak nahi duen moduan bizi behar duela bere sexualitatea, “haren jabe bakarra norbera delako”.\nDuela ez asko, Urteaga taldeko beste kide batekin izan zen Ordiziako Jakintza ikastolan, haren esperien-tzia kontatzen. 14-15 urteko gazteekin bildu ziren eta bizi eta sentitutakoak kontatu zizkieten ikasleei. “Garrantzitsua da erreferente bat izatea, jakitea bagaudela eta lagun-tza behar badute esku bat botatzeko gaudela”, nabarmendu du beasaindarrak. Lageren hitzetan, eskoletan formazioa ematea behar-beharrezkoa da eta egoeraren batean norbaitek ez badaki zer egin edo babesa behar badu, Goierriko Zubia hor dagoela gogorarazi du.\nEsperientziaren ahotsaAurrean jarri eta pertsona batek haren esperientzia kontatzen duenean entzulea askoz ere gehiago “harrapatzen” du, eta besteen azalean jartzeko bidea ere zabaltzen dio. Urteagak bere esperientzia kontatzean ez du batere arazorik, baina oroitzen ditu momentu zailak ere: “Ohartu nintzen neskak gustatzen zitzaizkidala eta izugarrizko beldurra neukan”. Beldurra ez bere sentimenduak onartzeko, ingurukoek baztertuko zutela uste zuelako baizik. “Betiko” ezkutuan gorde beharko zuela ere pentsatu zuen.\nUrte batzuk pasa ostean, ezin zuen barnean gorde eta ingurukoei jakinarazi zien emakumeak zituela gustuko: “Inguruko guztiek babes handia eman zidaten eta orduan pentsatu nuen ea zergatik itxaron nuen horrenbeste pausoa emateko”. Gurasoak ere alboan izan ditu uneoro. Kontatzerako orduan ez zuen asko pentsatu Urteagak eta halaxe esan zien. Babes handia eman ziotela oroitzen du eta galdera asko ere egin zizkiotela: “Amak, adibidez, jakin-min handia du”. Hala ere, azaldu du gurasoek nolabaiteko “kulpa” edo sentitu izan dutenaren zantzua baduela. “Zertxobait gaizki senti-tzen ziren ez zekitelako gaizki pasa ote nuen edo lagunek zein jarrera izan zuten”, azaldu du.\nLageren kasua bestelakoa da. Inoiz ez du beharrik sentitu bere sexualitatearen inguruan hitz egiteko eta normaltasun osoz bizi izan du: “Guztiek askatasunez eta errespetuz bizitzeko aukera izan behar dute, besterik ez”. Bestalde, errespetuaren beharra ere nabarmendu du ormaiztegiarrak: “Nerabezaroan, askotan, mina egiten da nahi gabe, eta agian pertsona batengan eragin handia du esandakoak”.\nGoierriko Zubira jotzen duenak behar duenerako laguntza aurkituko duela azpimarratu dute. Bertan kolore guztiak onartu, babestu eta errespetatzen dituzte, zeruak ostadarraren kolore guztiak bere barnean hartzen dituen modu berean.


Legebiltzarrak Eskola-jantokien kudeaketa aldatzera premiatu egin du Eusko Jaurlaritza – Gure Platera Gure Aukera\nLegebiltzarrak Eskola-jantokien kudeaketa aldatzera premiatu egin du Eusko Jaurlaritza\nUrriaren 24an Eusko Legebiltzarreko talde politiko guztiek hurrengoa adostu zuten:\nGaur egungo zuzeneko kudeaketa ereduak aldaketak eta hobekuntzak behar dituela, esleipen, gardentasun eta kontrol prozeduretan. Halaber, kudeaketa eredu berritzaile eta deszentralizatu baten alde egiten duten zentroentzako sistema osagarri bat zehaztea ere.\nBaldintza-agiri berriak kontrastatu behar ditu Eusko Jaurlaritzak eragileekin 4 hilabeteko epean, ahalik eta babes handiena izan dezaten.\nEusko Jaurlaritzak hala eskatzen duten ikastetxeetan sukaldeak eraikitzea bermatzea.\n4 hilabeteko epean Eusko Jaurlaritza deszentralizatutako (zentroak berak kudeatutakoa edota tokian-tokiko eragileekin elkarlanean) beste kudeaketa-eredu batzuk aztertzeko elkar lanean arituko da hezkuntza komunitatearekin (familiak, ikastetxeak, ordezkari sindikalak). Hori guztia, zerbitzuaren izaera publikoa eta bidegarritasun teknikoa, juridikoa eta administratiboa mantenduz.\nDatorren ikasturterako, 2020-2010 kurtsorako, gaur egun indarrean dagoen araudiaren (2000ko agindua) erredakzio berri bat proposatzea.\nIruzurra eragin duen sistema hau aldatzea adostu izana era positiboan hartu du EHIGEk. Hezkuntza komunitatea asetzen ez duen eta familientzat zein altxor publikoarentzat galerak eragin dituen eredua aldatzeko benetazko borondatea egotea behar da orain.\nHorretarako, ezinbestekoa da inplikatutako eragileen (ikastetxeak, familiak, langileak) arteko lan egutegi erregularra eta bidegarriak diren proposamenak egitea.\nEusko Jaurlaritzak aurkeztutako 2019-2023 aldirako Hezkuntza Azpiegituren Planak akzio plan berri bat dauka: zazpi zentro publikoetan sukaldeak eraikiko direla adierazten du planak: Atxondo HLHI, Murumendi HLHI, Karmelo IPI, Zabalarra HLHI, Orobiogoitia BHI, Lantziego HLHI eta Zaldibar HLHI.\nHalaber, Legebiltzarreko adostasuna kontuan izanik, zuen ikastetxe eta eskoletan sukaldeak eraikitzeko eskaera egitera animatzen zaituztegu, elikaduraren kalitatea hobetzeko. Hemen aurkituko duzue eskaera egiteko eredu bat.\nBeste kudeaketa eredu batzuk, enpresaren aukeraketa\nHezkuntza Sailari eta Eusko Legebiltzarrari kudeaketa eredu desberdinak aztertzea eskatu diegu, udal kudeaketa esaterako. Arlo honetan, dagoeneko ezagutzen ditugu Iparraldeko eta Iruñeako ereduak.\nMadrilen eta Kantabrian, zentroak aldez aurretik Hezkuntza Sailak homologatu dituen catering enpresen artean bat aukeratzen du eta eredu hori ere aztertzea eskatu dugu. Madrileko kasuan enpresak elikagaiak hornitu ditzake (sukaldea daukaten zentroen kasuan) edo sukalde zentral batean egindako menua hornitu dezake. Kasu hauetan ikastetxe eta eskolak enpresa baten bezero “gatibu” izatetik, enpresa txiki edo ertainen bezero izatera pasatzen daitezke.\nEskola-jantokia zentroarekin zerikusirik ez duen zerbitzua izateari utzi behar dio, eta eguerdiko ordutegian egiten diren ekintzak Zentroaren Proiektuarekin ados etorri behar dira. Arlo honetan, denbora daramagu hurrengo onurak eskatzen:\nDerrigorrezko jantoki-batzorde bat egotea ikastetxe guztietan, espazioa antolatzeko eta kontrolatzeko eta eguerdiko ordutegian ekintzak proposatzen dituena.\nBegiraleen ratioak hobetetzea, bereziki lehen eta bigarren hezkuntzan.\nEskola-jantokia eremua pedagogikoa da eta horrek langileentzako heziketa eskatzen du (arduraduna, sukaldariak, jantokikoak)\nLangileek gure eskola eta institutuetan dagoen D ereduarekin bat datorren hizkuntza profila izatea.\nEspazio atseginak, zaratatsuak ez direnak.\nLaburbilduz, hezkuntza komunitateak bere ikastetxearen beharren arabera hoberen datorkion kudeaketa eredua erabakitzea eskatzen dugu, kalitatezko zerbitzu unibertsala eta segurtasun eta lan baldintza guztiak betetzen dituena eta eredua publikoaren markoan kokatzen dena\nSukaldeak itzuli dira ikastetxe publikoetara\nDurangaldeko familiei zuzendutako elikadura eskola


Arraguetako kaltetutakoei laguntzeko ia 7.000 euro bildu ditu SD Eibar Fundazioak - etakitto.eus\nArraguetako kaltetutakoei laguntzeko ia 7.000 euro bildu ditu SD Eibar Fundazioak\n0 Berriak, Gizartea, Kirolak\nETA KITTO 2020, Urt 14\nArragueta kaleko kaltetuei laguntzeko asmoz SD Eibar Fundazioak bildutako 6.893,98 euroak Udalari eman dizkiote gaur goizean. Miguel de los Toyos alkatearekin batera, ekitaldian Mikel Larrañaga Eibar Fundazioko presidenteordeak eta eta Jon Ander Ulazia Klubeko kontseilari ordezkariak hartu dute parte ekitaldian eta, azaldu dutenez, kopuru horretatik 6.315 euro iazko azaroan Eibar-Alaves partidua jokatu zenean bildu zuten (euro bat ikustera joandako lagun bakoitzeko) eta gainerako 578,98 euroak, berriz, “Fila 0” delakoari zein jendeak egindako donazioei esker jaso zuten. Alkateak Eibarko ordezkariei eskerrak eman dizkie, “kaltetuei laguntzeko emandako diruarengatik, baina, batez ere, ezbeharra gertatu eta berehala laguntza emateko prest agertzeagatik”. Eibarko ordezkariek, bestalde, horrelako ekimenak klubaren izaeraren parte direla ekarri dute gogora: “Beste batzuetan ere kanpoan gertatu diren ezbeharretan kaltetu direnei lagundu badiegu, herrian bertan laguntza behar zela ikusita, derrigorrez lagundu behar genuela uste dugu”.\nArragueta kalean, 15. zenbakiko horma zati bat bezperan erori eta gero, hurrengo egunean (azaroaren 13an) bertako bizilagunak etxetik atera behar izan zituzten eta, ondoren, gauza bera egin behar izan zuten aldameneko eraikineko bizilagunekin ere. Kaltetutako etxebizitzen eraispenak 39 bizilaguneri eragin die guztira eta, esan dutenez, bildutako dirua bizilagun horiei laga dizkieten etxeetarako altzariak eta premiazko beste gauza batzuk erosteko erabiliko da.\n« Eibar FTk Badajozen aurka jokatuko du Errege Kopako final-hamaseirenetan Eibar Rugby Taldeak bi jokalari zeelandaberritar fitxatu ditu »


Bartzelonan, Madrilen eta Espainian GFE-ko luxuzko akzioak - Desire Vips\nMaria detaile guztiak zaindu egingo zure hitzordua to ...\n3D inprimatzeko teknologia ia industria garrantzitsu guztietan eraldatu da helburu\neta nola bizi garen, lan aldatzeko, eta etorkizunean.\nInprimatu erabiltzen duzuna. zure etxerako Inprimatu. Inprimatu horiek maite For.\nzure bizitza Inprimatu. Maitasuna zer egin duzu.\nberezia sentitzen duzu egingo dute\nIndartsu inprimatzeko tresnak 3D\nbulego, ikasgelan, eta etxean da.\nSlide 3D errazagoa, merkean eta eskuragarriago inoiz baino\nikusi aurretik zure pentsamenduak pertsonala 3D printer ahalmena gauzatzeko.\nVip Espainiako luxuzko konpainiak\nZoriontsu izateko merezi duzu ...\nGFEren klase handiko eskoltako aurkezpena Espainian.\nAurkezpen gisa, pozik gaude modeloen aukeraketa onena aurkezteko Luxuzko ZABALZA Madrilen, Bartzelonan, Zaragozako, Marbella, Valentzian, Bilbon, Sevillan, Gironan, Malagan eta beste hiri espainiarrek, klase handiko eskoltako azafatak ikusteko aukera izan arren, azpimarratu nahi dugu Neskentzako eskoltako neska-mutil independente eta pribatua, okupazio desberdinak dituztenak, eta horietako askok unibertsitateko ikasleak dira zerbitzuak maila altuko eskoltako gisa Esporadikoki, beraz, benetakoak dira ZABALZA GFE (Girlfriend Experience). Denbora iritsi da zure ametsak betetzeko, gure liderra agentzia fidagarria bikaintasuna eta diskrezioa.\nDesire-Vips ongi etorria mesedez, gure urte 20 baino gehiago babesten dugu ospe bikaina, nola independente eskolta agentzia pista erregistro, benetako luxuzko GFE ZABALZA, elite nahi duzu klase handiko ZABALZA Nazioartean aitortuta\nPrestigioa gure filosofian oinarritzen denez bereizketa, lehen mailako zerbitzuak diskrezioa eta erabateko konfidentzialtasuna direla eta beti gure helburuko publikoarentzako zerbitzua, bikoteak eta senitarteko profesionalak, enpresaburuak, zuzendaritzak eta edozeinen bila dabiltzanean beti pentsatzen dugu. Luxuzko ZABALZA edertasun, dotorezia eta hezkuntzako zenbait kanonekin, gertaera sozial edo pribatuetarako jakintza bikainarekin.\nDesire-Vipsek, web atarian azaltzen du, Ladies luxuzko ZABALZA VIP pribatu eta pribatuak, beren edertasuna, hezkuntza, klasea, dotoretasuna, eta abar egiaztatzen dituztenei esker, fisikoek beren argazkietan ikusi ahal izan duten neurrian, kasu guztietan egiazkoak direla egiaztatzen dugu eta gaur egungo itxura islatzen dute.\nBeraz, emaitza da goi-mailako irizpideekin hautaketa esklusiboa ederraz eta glamour, Ladies eskaintzeko ZABALZA VIP luxuzko ZABALZA, azafatak, ereduak, ikasle, Espainiako ZABALZA ladies, eta International, bere jarrera natural nabarmenduz , GFE "ez profesionala". Diskrezioa eta bikaintasuna gure motibazioa da.\nDesire-Vips, bere xehetasunez jarraibideen arabera antolatuta, zuretzat topaketek bakarrik, zure bikotearekin edo lagunekin, ordu batetik hainbat egunetan, nahi den iraupena esporadikoa topaketak, afari erromantiko glamourra, afariak lagunekin edo batekin enpresa, aisia eta plazer bidaiak eta abar Edozein proposamen kontsulta egin behar da, eta aldez aurretik zure aukera eskolta batera onartu ditu.\nGurekin zure aukera sakatuz ziurtatu ahal izango duzu, gure aholkua beti bermatuta dago, batez ere, orduan lagun talde horri, eta ekintzaileen mailako zein aparteko konpromiso bat eskatzen du.\nEskolta eredu guztiak aurkezten ditugu hemen: Bartzelonako gunea.\nIkusi aukerarik onena Bartzelonako luxuzko ZABALZAGFEren goi mailako gaztea zure gustura egokitzen den hauta dezakezu.\nEskolta eredu guztiak aurkezten ditugu hemen: Madrilgo eremua.\nJoan onenaren galerian GFE handiko zortzidunak, eskuragarri Madrilen eta Espainian bidaiak, benetako luxuzko lagunak.\nEskolta eredu guztiak aurkezten ditugu hemen: Zaragozako gunea.\nIdatzi txarteleko txartelak ikusteko Luxuzko ZABALZA Zaragozan eskuragarri dagoena, GFEren jarrerarekin batera, karisma bikainarekin batera.\nEskolta eredu guztiak aurkezten ditugu hemen: Girona eremua.\nSarbidearen fitxa atalera luxuzko ostatua Girona-n, non GFE Girlfriend Experience eskolaren altueguneko zaletasunen eskuragarritasuna ikusiko duzu.\nEskolta eredu guztiak aurkezten ditugu hemen: Sevillako eremua.\nEgin klik hurrengo botoian, luxuzko ZABALZA Sevilla eskuragarri, onena ikusteko GFE lagunak aisialdirako.\nEskolta eredu guztiak aurkezten ditugu hemen: Malagako eremua.\nEgin klik botoiaren gainean Malagako luxuzko zale zinema ikusteko goi zutik eskoltako GFEren predisposiciónarekin.\nEskolta eredu guztiak aurkezten ditugu hemen: Bilboko eremua.\nIdatzi atalaren atala Luxuzko ZABALZA Bilbon erabilgarriak, Zutikako GFE estiloan, hotel eta etxeetara irteerak.\nEskolta eredu guztiak aurkezten ditugu hemen: Marbella eremua.\nSarbidea GFE luxuzko zaletasunak Marbella-n dagoeneko erabilgarritasuna dutenak, baita luxuzko ZABALZA zerbitzuak ere.\nEskolta eredu guztiak aurkezten ditugu hemen: Valentziako eskualdea.\nAtal honetan onena aurkituko duzu Valentziako ZABALZA altuak, GFE neskak independenteak, baita luxuzko zaletasunak ere.\nEskolta eredu guztiak aurkezten ditugu hemen: Alacanteko eskualdea.\nZuzeneko sarbidea GFE lagunak, eskuragarri dago Alacanten, non web-txartelak deskribapenarekin eta argazki liburuarekin ikusiko dituzu.\nEskolta eredu guztiak aurkezten ditugu hemen: Ibiza.\nSartu botoia sakatuta, ikusteko luxuzko zikloak eskuragarri gaur egun, Ibizan uhartean, Espainiako eta nazioarteko lagunen artean.\nEskolta eredu guztiak aurkezten ditugu hemen: Kanariar Uharteak.\nIkus Kanariar Uharteetan hainbat luxuzko zaleek ere badaude GFE handiko zortzidunak VIP.\nEskolta eredu guztiak aurkezten ditugu hemen: Tarragonako eremua.\nEgin klik zerrendan ikusteko Luxuzko ZABALZA Gaur egun Tarragonan eskuragarri, GFE eskoltako zerbitzuak goi mailako mailan.\nluxuzko onena One ZABALZA agentziak Espainian.\nLaurogeita hamarreko urteen amaieran geroztik, orduan lehenengoa Espainian Interneten agertzen dira, Desire-Vips jotzen da onena eskolta agentzia luxuzko (dei neskak klase baxua), bere hasieratik webean berritu zenetik bost aldiz aurrerapen teknologikoak egokitzeko honen azken bertsioa edozein gailu mugikorra bateragarria da. Beti gure nahia sektore honetan duten izen ona merezi zintzotasuna eta errespetua bai ziurtatzeko Enpresa dama zaldunak bezala.\nEsposizio esklusiboak luxuzko luxuzko zaleentzako\nagentzia luxuzko Madrid, Bartzelona eta Espainiako beste hiri batzuetan ZABALZA bat, bere seriotasuna, zintzotasuna eta diskrezioa for onena jotzen gara, beraz, eskaria zeramatela neska aukeraketa handiko galdaketa, behar dugu zure profila ezin hobea dela ziurtatzeko fisiko eta edertasuna gain, ezinbestekoa da adeitsu, oso atsegina izan nahi du eta gizarte-tratamendua bikaina dispense, luxuzko luxuzko eskolta bai Espainiako escort neska baita nazioarteko goi zutik aukeratu ditugu, segurtasun gehiagoz scorts eta laguntzaileak argazkiak buruzko prozesu osoa kudeatzen dugu, dagoeneko 20 urte baino gehiago, ZABALZA onenak sustatzeko, beraz, eskatzen dugu zure konfiantzagatik reciprocated egingo da.\nGFE eskoltako goi-mailako erreserba bat erreserbatu\nNahi duzun erreserbatu nahi baduzu Luxuzko ZABALZAEspainian hainbat hiriburura joaten garenean, diskurtso eta larritasun osoa eskaintzen dizugu, ameslari adorable emakume batekin, momentuko egoera sozialean eta noski pribatutasunean nola jokatzen duen jakin ezean amets egiten baduzu, baina ez du denbora Desire-Vips-ek laguntzaile egokiena hautatzeko zerbitzua eskaintzen du zure kasuan neska egokiena aurkitzeko, Madril, Bartzelona edo beste hiri espainiarretako bikainenetariko bat erreserbatu nahi baduzu, nahi duzun hizkuntzan egin dezakezu, gaztelaniaz , Ingelesez, frantsesez, italieraz, alemanez, beti ulertuko dugu ondo ulertzen duen hizkuntzan, guretzat garrantzitsuena da esperientzia handia duzula. Espainiako goi-mailako GFE eskoltako onenaEz da harritzekoa gure kudeaketa seriotasunez atsegin zaudela.\nPremium luxuzko eskoltako zerbitzuak\nDesire-Vips.com-en, estresarik gabeko esperientziaz gozatu besterik ez duzu egiten, kontuan hartuko duzun edozein eszenatoki kontuan hartuta Kalitatezko zerbitzu bikainak desberdintasun bat egin, jaun eder batekin ez dago zerikusirik egun "normal" batekin GFE Espainiako ZABALZA Nazioartekoak bezalakoak, oroitzapen aberatsa izatea aurreikusten dute, denbora laburrean egon behar dute, arratsaldeko bazkari bat edo edozein proposamen proposatu nahi baduzu. Gazte bat edo ez hain gazte bat ezagutu nahi duzu, eta denbora lasaia eta erotiko bat pasatzeko berarekin, sartu Zure etxea edo zure hotelean? Zoriontsu izan zen zurekin denbora partekatzeko. Gau osoko jendearekin interesa baduzu, afaria, edari batzuk eta edozein izanda ere, agian beste zerbait nahi duzu? Beno, ez dago arazorik, kontu handiz entzuten dugu, kontuan hartu direla luxuzko luxuzko eskolta.\nLuxuzko luxuzko ZABALZA\nHala eta guztiz ere, agian Vip neska ederra behar duzu noizean behin, esate baterako, zure lagunak, lankideak, bezeroak edo buruzagiak, enpresa eta plazera harritzea nahi baduzu, aurkitu ditzakezun zaletasunik onenak dira. edozein egoeratan nola jokatzen jakin, formalak, sofistikatuak edo aldi baterakoak izan daitezke, arropa egokiarekin edo esaten digutenez, horregatik, besteak beste Luxuzko luxuzko ZABALZAKostu ekonomikoa handiagoa bada ere, merezi du pertsonalki biltzea. Oraindik ez baduzu erreserba egiteko konbentzituta, hainbat arrazoi daude Desire-Vipsen eskoltako bat erreserbatu nahi baduzu, konfiantzarik gabe aukerarik onena dela uste dugu, 20 urte baino gehiago daramagu. luxuzko eskoltako agentzia Bartzelonan, Madrilen eta Espainiako beste hiri batzuetan, non beti lehentasuna izan dugu "ez profesionalak" independenteak aukeratzeko, GFEren arreta modu natural eta zintzotasunez eskaintzeko.\nWeba arakatzen jarrai dezazun gonbidatzen zaitugu, informazio oso zehatza aurkituko duzu eta, jakina, edozein zalantza edo zalantza argitzeko aukera izango dugu. Bikaintasuna bilatzen ahalegintzen gara alderdi guztiei konfidentzialtasuna bermatzeko, zerbitzu bat eskaintzen dizugu zure nahien arabera eta aukeratutako eskoltako batekin adostu.\nNor garen ...?\nDesire Vips, goi mailako lagun independente eta pribatuentzako soilik den atari bat da.\nbesteak beste, publizitate agentzia telemarketing gisa zerbitzuak eskaintzen ditugu konektatuta. Desire-vips.com ez du mantentzeko inolako harremanik lana jende iragarri, argitalpen eta on-line telemarketing mugatuta dago, harremanak hori erantsitako web ataria erabiltzaileekin ezarri ahal eratorritako inolako erantzukizunik ziurtatzen argazki guztiek eta ZABALZA bideoak benetakoa dira.\nDesire-Vips jotzen du eskolta agentziak onenak Espainian luxuzko VIP bat, aukera gutuna, hitzorduak antolatzeko aukera eskaintzen dugu non, nola eta noiz nahi duzu, Zure esanetara Edozein zalantza edo erreserba izateko proposatuko nahi dugu dama acompañante


Algoritmoa omen da arazoa. Algoritmoak anabasa maite du, kaosa. Ondo harrapatua du gizakiaren alde ilun eta haragizalea, eta horixe ei da sustatzen duena. Zergaitik? Horrek bazka eta izateko zioa ematen dizkiolako. Bestelakoa izan zitekeen, badakizu, beste mundu hobeagoa eta… tar-tar-tar.\nEz dakit twitterren azken sasoi luzean pasatzen ari dena ote den; algoritmoaren atzaparra. Ez dakit sare sozialetan maskara oro kenduta bakoitza den bezalakoa ageri ote den, libre eta kalibre. Hemen, pantailaren alde honetan, naizena naiz, eta harro nago; baina beste aldean ere banaiz naizena. Jolasa da askorentzat taberna birtuala, eta bertan okatzen direnak hutsaren hurrengotzat dituzte. Alegia, ez dela benetakoa. Niretzat bizitzaren beste alor bat da. Hots, twiterren gertatzen dena twitterren geratzen dela-k ez didala balio. Irainak, mespretxuak, bazterketak, erasoak… horiek denak non gertatzen diren berdin zait. Gertatzen dira. Batean zein bestean errealak dira. Emakumeok pairatzen ditugunak (eta ez badidazu sinesten egin ezazu osteratxoa Irantzu Varelaren txio-kontutik) itzelak dira. Ezer berririk ez, hezur haragizko bizitzako eraso berberak dira eta. Askok pentsatzen du, ordea, ondoriorik gabeko Second Life dela txio-mundua. Haragitan ikusten duzunean horiek barre artean esaten dizute: «Txantxetan zen, neska!». Ezagutzen dut alde egin duen emakumerik, sartu nahi ez duenik, babesgabe sentitzen denik. Barra libre dago mundu birtualean.\nAlgoritmoa, block, mespretxuak, sare-sozialak, Twitter


Hiritarren %24'6k egiten du euskaraz Hondarribian - Gaurkotasuna - Hondarribia\nHiritarren %24'6k egiten du euskaraz Hondarribian\nGazteen kasuan zifra asko jaisten da, eta erabilera gehien haur eta gurasoen artean ematen da\nGure hirian euskararen kale erabileraren neurketari buruzko datuen aurkezpen publikoa egin zen atzo Alde Zaharreko Kultur Etxean. Soziolinguistika Klusterrak Hondarribiko Udalaren aginduz egin den ikerketa aurkezpenean Arantxa Berrotaran Euskara zinegotzia eta Belen Uranga elkarteko ordezkaria egon ziren, baita hainbat hiritar ere.\nHondarribian 2016ko udazkenean irailaren 23tik urriaren 23 arteko epean, hiriko eremu nagusietan, hau da Amute-Kosta, Portua, Akartegi, Alde Zaharra, Puntalea eta Zimizargan euskararen ahozko kale erabileraren neurketan Soziolinguistika Klusterrak jasotako datuen berri eman zen.\nNeurketa honen helburua kalean egiten den hizkuntza erabileraren errealitatea ezagutzea da. Datuek diotenez, Hondarribian dagoen euskaldun kopurua 9.524koa da (%60), baina horietatik bakarrik %24’6-k egiten du euskaraz eta %73’2k gazteleraz.\nAdin taldeen arabera, haurren (2-14 urte) %41’6-k egiten du euskaraz, gazteen (15-24 urte) %11’3-k, helduen (25-64 urte) %20’1 eta adinekoen artean aldiz, (65etik gora) %20 entzun dira euskaraz.\nAuzoei dagokienez, gehien Amute-Kostan eta Akartegin egiten da, %31rekin, ondoren Zimizargan %25, eta azken tokietan Puntala eta Alde Zaharra %20’9 eta Portuan %20’6.\nArantxa Berrotaran Euskara zinegotziak dioenez, “datuak ez dira batere onak. Gazteek hain gutxi erabiltzea arazoa da eta denen artean landu behar dugun zerbait da. Oso esanguratsua da ere euskara gehien erabiltzen den unea gurasoak eta haurrak elkarrekin daudenean dela, eta batez ere haurrek hitzegiten dutenean gurasoekin. Badugu bai lana, bai Udaletik, baita elkarte, agente eta nola ez, euskaraz dakigun hiritarron aldetik ere. Denon esku dago”.


Etxebarriko Udala - Kanpainak: Ku-Ku eta Eman Giltza. Euskararen transmisioa.\nKanpainak: Ku-Ku eta Eman Giltza. Euskararen transmisioa.\nEuskara | Umeak\nEtxebarriko Udalak euskararen transmisioan eragiteko asmoz bi ekimen plazaratu ditu aurten ere: Ku-Ku Liburuxka eta Eman Giltza\nBeste edizio batez Etxebarriko Udalak Ku-Ku liburuxka Eman Giltza izeneko kanpaina bultzatuko ditu familiengan euskara Transmisioa bultzatu nahian.\n* Ku-Ku liburuxka : Umea jaiotzen denetik berarekin euskara erabiltzeko tresna praktikoak jasotzen dituen liburuxka jaso ahal izango du edozein herritarrek bere semea edo alaba erroldatzen duen unean. Liburu hau Herritarren Arreta Zerbitzuan HAZ-n jaso ahal izango dute herritarrek.\n* Eman Giltza: kanpaina honen bidez euskara funtsezkoa dela azpimarratu nahi da gure seme-alaben etorkizunean eta gurasoen inplikazioa ezinbestekoa dela. Eduki interesgarriz hornitutako webgunearen berri ematen da, www.emangiltza.eus izenekoa .\nGuztira 118 familiei helaraziko zaie kanpaina honen berri, 2018an jaiotako umeen familiei hain zuzen ere.\nBesteak beste honakoak aurkituko dira:\nAHOLKUA ESKATU: beste guraso batzuk egindako galderak eta erantzunak aurkituko dituzue. Baina zalantzaren bat argitu barik geratu bazaizue, hemen galdetu ahalko duzue\nANTOLATZAILEAK: Etxebarriko euskara zerbitzuari buruzko informazioa aurkituko duzue\nAzkenik kanpaina honen bitartez gogorarazi nahi dugu gutxi barru irekiko dela ikastetxean matrikulatzeko epea eta Etxebarriko Udalaren aldetik D ereduan matrikulazioa egitera animatu nahi zaituzte udalerriko ikastetxe publikoan, bereziki herriko ikastetxean, Kukullaga Ikastetxean.\nArgibide gehiago jaso dezakezue hemen:\nEgetiaga Uribarri 1A, 2.solairua\nTelefonoa: 94 426 7005


Cabanillasek 1.500 biztanle besterik ez ditu, baina zesta oso bizirik dagoen herria da. Zaragozako eskualdetik oso gertu dago, nahiz eta Nafarroakoa izan. Zestak tradizio handia dauka Nafarroako herri honetan, hala ere 1985.urterarte pilotako era honen berririk ez zuten Cabanillasen.\tGehiago irakurri\nZestak beti izan du indarra Andoainen, baina lekurik gehienetan bezalaxe beherakada bat izan du azken urteetan. Hala ere, Gazteleku klubak lanean jarraitzen du gazteak zestara erakartzeko, eta kirol hau indartzeko asmoarekin.\tGehiago irakurri\nBiarritzeko BAC taldea klub aitzindaria da Ipar Euskal Herrian, eta berea omen da Lapurdiko lehen eskola ere. Hala ere, klub honen barruan bere hastapenetan ez zegoen pilotarik, beste kirol batzuk zeuden.\tGehiago irakurri\nElolak eta Altunak egindako bideari jarraitu nahi dio Beotibar Elkarteak\nJose Inazio Elolak eta Ignacio Altunak orain dela 30 urte ekin zioten proiektuarekin jarraitu nahi du Beotibar Elkarteak. Orduan abiatu zen Tolosako zesta kluba, gazteei beste aukera bat emanez.\tGehiago irakurri


Erraiten da Mithridatez Ponteko erregeak bere espiritutik egin zuenean oraiko botikariek darabillaten haren izeneko miritzina, hartaz bere gorputza hala bortitztu zuela, non bera gero enseiatu bazen ere bere buruaren pozoinez hiltzera Erromakoen gathibutasunetik itzultzeko, nihola ere hura ezin hil baitzuen pozoinak. Gure salbatzailleak ordenatu du eukaristia guziz sainduaren guzien gaineko sakramendu hura, zeinak baitaduka egiazki haren haragia eta odola, arren hura iaten duena sekulakotz bizi dadin. Hargatik nork ere hura maiz hartzen baitu debozionerekin, halako maneraz azkartzen eta finkatzen du bere arimaren osasuna eta bizia, non ezin kasik pozoa baititeke niholatako afekzione gaixtoz; nor ere biziaren haragi hartaz othuruntzatzen baita, ezin bizi diteke herioaren afekzioneez; eta nola lur-parabisuan zeudezinek ahala baitzuten gorputzez ez hiltzeko, Iainkoak baratze hartan ezarri zuen fruitu bizigarriaren indarrez; hala ere sakramendu bizitzaille hunen bertutez badu batbederak esku ez hiltzeko arimako herioaz. Baldin fruitu samurrenak eta bustelkorrak, nolakoak baitira gereziak, abrikotak eta arregak, errazki begiratzen eta gordetzen badira urthe bethean azukrez edo eztiz konfituraztaturik, ezta zer miretsirik, baldin gure bihotzak, zenbat ere hautskor eta flako baitira, begiratzen badira bekhatuaren ustelduratik, Iainkoaren semearen ezin ustelduzko haragiaz eta odolaz azukreztatu eta eztiztatu direnean. O Filothea! danatuko diren giristinoak egonen dira deus ere ezin ihardetsiz, iainkoak erakus diezenean falta handia izan dutela arimako herioaz hiltzeaz, hain errazki mantena zitezkeienaz gero bizirik eta sendorik, ian izan balute hartarakotz utzi zerauen bere gorputza. Dohakabeak, erranen du, zergatik hil zarete, biziaren fruitua eta iakia eskuetan zendutenaz geroztik?\nEgun oroz eukaristia sainduaren hartzea, eztut erraiten ongi dela, ez eta gaizki dela; ordea igande guziez errezebitzeaz guziei emaiten derauet konseillu, eta zinetan emaiten; kondizionerekin, bihotza izanen dutela bekhatutarako afekzione guzietarik libro. San Agustinen hitzak berak dire, zeini narraiola ezpaitut osoki erraiten gaizki dela, ez eta ongi dela egun guziez errezebitzea, bainan hori utzten diot iujeatzera puntu hunen gainean deliberatu nahiko duenaren aita espiritualaren zuhurziari; zeren nola hain maiz errezebitzeko preparazionea behar baita bereziena izan, ezta on guziei konseillu emaitea maiz errezebitzeaz; eta zeren preparazione hura bereziena bada ere, ediren baititeke hainitz arima prestutan, ezta on ere guziak jeneralki hartarik urruntzea, bainan hori uijeatu behar da batbederaren barreneko estatua partikularki konsideratuz.\nZuhurgabetasuna lizate guziei orobat hain maiz errezebitzeko konseillu emaitea; bainan zuhurgaberia ere lizate nihortaz gaizki erraitea, zeren maiz errezebitzen duen, behintzat gidari zuhur baten konseilluari badarraio. Santa Katalina Sienekoak ederki ihardetsi zuen, erran zitzaionean bere maizko errezebitzearen gainean, San Agustinok etzuela laudatzen, ez eta kondenatzen egunorozko errezebitzea. Ea bada, zioen, San Augustinok hura kondenatzen eztuenaz gero, othoi, eztezazuela zuek ere kondena, eta kontent izanen naiz.\nOrdea, Filothea, badakusazu San Augustinok zin zinezko konseillu emaiten duela igande guziez errezebitzeaz, zarraisko bada ahal bezanbat. Halaz eta, kontu egiten dudan bezala, eztuzunaz gero ez bekhatu mortalerako, ez benialerako afekzionerik, San Augustinok nahi duen preparazionean zare, eta are desiratzen duen baino handiagoan, zeren ez xoilki ezpaituzu bekhatuaren egiteko afekzionea, bainan oraino zeren bekhatutarako afekzionea ezpaitadukazu. Hala non zure aita espiritualari on balitzaio, probetxurekin errezebi baitzenezake igande guziez baino maizago.\nGuzia gatik ere hainitz arrazoinezko trabu gerta dakidikezu, ez hala ere zure aldetik, bainan, zeinekin bizi baitzara hekin burutik, eta hargatik eman liozokete leku gida zuhurrari zuri erraiteko eztezazula horrein maiz errezebi.\nKonparazionera, nola ere nahi norbaiten azpikoa bazare, eta zure ganik obedienzia eta ohore behar dutenak hain gaizki ikhasiak eta hain bihurriak badira, non asalda eta fastika ditezin ikusteaz hain maiz errezebitzen duzula, agian gauza guziak konsideraturik, on izanen da hekin sensu apurrari amor egitea, eta ez errezebitzea hamabortzetik hamabortzetara baizen; bainan hori aditzen dela kasu emanik nihola ere trabu hura ezin khen ditekeiela. Hori ezin ongi ordena diteke jeneralki minzatzera; aita espiritualak erranen duena egin behar da, segurtzat ahal derrakedalarik luzenazko errezebitzea dela illabetherik illabetherakoa Iainkoa debozionerekin serbitzatu nahi dutenen artean.\nZuhur bazare, ezta aitarik, ez amarik, ez emazterik, ez senharrik maiz errezebitzetik trabatuko zaituenik. Zeren dakusatenean errezebitzen duzun egunean etzaudezila hargatik geldirik artha iduki gabe zure estatuari eta kondizioneari dagotzan gauzez, emeago eta begitartetsuago zarela hekin aldera, eta eginbide suerte guziak egiten derauztetzula, ezta ageri seinalerik nahiko zaituztela debozione hartarik gibelatu, dakitela ezterauela kalterik ekharriko, baldin berez xoil puntutsu eta desarrazoinezko ezpadira; kasu hartan erran dudan bezala, agian zure gidariak nahiko du amor egin diezezun.\nHitz hau erran behar dut ezkonduentzat. Lege zaharrean etzitziaon Iainkoari on hartzekodunak besta egunetan eska litezin zor zitzaiena; bainan etzuen egundaino erakusi zordunek etzutela ongi egiten hartzekorik eskatzen zirenei emaiteaz eta pagatzeaz. Gauza itsusia da, eztelarik bekhatu handi, errezebi egunean bere lagunaren gonbidatzea ezkontzako eginbidearen emaitera; bainan ezta gauza itsusia, aitzitik merituzkoa da bere esposaren obeditzea. Hargatik bere lagunari ezkonzako eginbidea pagatzen dioena ezta sakramendu sainduaz gabetu behar, bertzenak debozioneak emaiten badio haren errezebitzeko desira. Segur, lehenagoko giristinoek egun guziez errezebitzen zuten, ezkonduak zirelarik, eta haur hainitz izaiten zutelarik ere. Hargatik erran dut maizko errezebitzeak ezterauela kalte garabik ekhartzen ez burasoei, ez senharrei, ez emaztei, zuhur bada errezebitzen duen arima. Gorputzeko eritasunez bezanbatean, ezta bat ere legezko traburik partaletasun saindu hari ekhar diozokeon legezko traburik, goiti ekhartzera eta entorzera maiz ertxa lezakeien eritasuna lekhaturik.\nNihork zortzi egun guziez errezebitzekotzat, behar da eztuen bekhatu mortalik ez eta bekhatu benialerako afekzionerik, eta behar da desor handia duen komuniatzeko; bainane gun guziez errezebitzekotz, behar da erran dugunaz lekhora, garaitu zaien bere geien inklinazione gaixtoei, eta iarraiki dakion bere aita espiritualaren konseilluari.


KALE DOR KAYIKO - GOIEKI · Goierriko Garapen Agentzia ·\nAzken eguneratzea: 2017 Urtarrila 10\nHelbidea: Nagusia 3 Beasain\nZer da Kale Dor Kayiko?\nGure misioa guztiontzat, baita Ijito herriarentzat ere, aukeraz beteriko gizarte justuago bat sortzea da.\nGure bisioa, Euskadin 600 urte daramatzan eta historia, kultura eta nortasun propioa dituen herri bezala aitortza eta errespetua lortzea da.\nKDK, gizarte erakundea izaki, gizarte eraldaketa sortzailea da, gure jarduera jasangarria izatea, ingurumen eskubideak errespetatzea, gizarte eskubideak aldarrikatzea eta inplikaturiko interes taldeak kontuan hartzea bermatzen duten barne jokabide-kodeen bidez, estrategia eta politikak sortzen saiatzen da.\nGure xedea ijitoak gainerako herritarrek dituzten baldintza eta eskubide berberekin bizitzea da. Horretarako hezkuntza akademikoa eta parte-hartze soziala oinarrizko bi zutabe direla uste dugu, gure komunitatea bizitzako arlo guztietan ahalduntzeko.\nGure helburuak ondokoak dira...\nSentsibilizatu, hezi, kontzientziatu, aholkatu eta etorkizuneko gizarte mugimendua sustatu. Ijitoen elkarte-bizitzan eta parte-hartze ereduan sinesten dugu, ijitoen euren artean eta ijitoak ez direnekin, zein gizarteko sektore ezberdinekin, berdintasunezko elkarrizketan oinarritua.\nHau lortzeko funtsezko hiru zutabetan oinarritu gara:\nA) Gure metodologiako elementu garrantzitsuak diren etengabeko prestakuntza, kooperazioa, lankidetza, koordinazioa, sare-lana, parte-hartze lana, ...\nB) Behar bezain sendoa den sozietate-oinarria, gure herriaren babesa eta, era berean, bere interesen ordezkari garela sentiarazten diguna\nC) Urteetako lan-eskarmentua eta hausnarketari esker eraikitako egitura\nZortzi arlo hauetan egiten dugu lan nagusiki: familiak, prestakuntza, heziketa, parte-hartze soziala, emakumea, osasuna, komunikazioa eta enplegua.\nKultura-trukea sustatzen duten jarduera publikoak ezartzeko etengabeko aholkularitza zerbitzuak ere eskaintzen ditugu.\nKDK-n ondoko proiektuak burutzen ditugu:\n Hezkuntza: Opre Roma eskola arrakastaren aldekoa eta EMEF eskola-absentismo egoera hobetzeko\n Familiak: Ajde Romalen, familiei arreta integrala (laguntza, orientazioa, deribazioak, lan-bilaketa, immigrazioa, ...)\n Sustapena: Karipen!! dinamika inklusiboen, sentsibilizazio kanpainen, kultur arteko ekitaldien, kirola eta kulturaren (baloretan hezteko)... bidez Ijito-herriaren parte hartzea normalizatzea helburu duena\n Prestakuntza, material didaktikoen sorkuntza eta diseinua, ikastaroak, jardunaldiak, etab.\n Osasuna eta drogamenpekotasunaren prebentzioa eta ohitura osasungarriak\n Emakume eta gizonen arteko berdintasuna\nGure herria, kultura, historia, nortasuna eta abarrenganako aitorpena eta errespetua bilatzen ditugu, aurrez juzgatu baino lehen ezagutu daitezela. Ijito guztiak ez gara berdinak eta estereotipoek eta bidegabeko aurreiritzi orokortuek, gehienetan gizarte bazterketarekin lotutako egoeretatik datozenak, kalte handia egiten digute eta lortu nahi dugun eraldaketan aurrera egitea galarazten digute.\nIjito-herriaren normalizazioa, bisibilizazioa eta parte-hartze soziala bultzatu nahi ditugu aurreiritzi eta estereotipoak sortzen dituen gure herriaren inguruko ez-ezagutzari aurre egiteko estrategia gisa.


Ozeanoa: zure poltsikoan sartzen den Linux zerbitzari eramangarri berria Linuxetik\nOzeanoa: poltsikoan sartzen den Linux zerbitzari eramangarri berria\nAnaGaby_Clau | | GNU / Linux, Berri\nBere izenak zerbait handiagoa iradokitzen duen arren, Ocean berria da Linux zerbitzari eramangarria konektibitatearekin WiFi eta barne bateria, horrek iturri mugatuak dituzten lekuetan lan egiteko aukera emango dizu. IPhone 6 baten tamaina txikia eta 170 gramoko pisua izanik, otsailean banatzen hasiko da eta hiru bertsio izango ditu: 16, 32 eta 64 GB.\nOcean makina indartsua da Node.js zerbitzaria exekutatzeko gaitasuna eta Linux aurrez konfiguratuta. Bere zehaztapen teknikoen artean, 7 GHz ARM Cortex-A1 Dual Core CPUa dago, 1 GB 3 MHz DDR480 RAM, 4 GB barneko biltegiratzea, bi USB ataka (2.0 eta 3.0), WiFi, Bluetooth 4.0 eta 4200 mAh bateria integratua. funtzionatzen jarraituko du bi egun osoz karga bakarrean eta mini USB kable baten bidez kargatu daiteke gutxi gorabehera 5 ordutan edo haririk gabeko kargatze modulu baten bidez.\nBerez, sistema eragilea instalatuta dauka Debian 8.1 eta erabiltzeko prest dago, baina zuk zeurea instalatu dezakezu. Ocean-eko arduradunek, segurtasun eta energia aurrezteko neurri gisa, Linux zerbitzaria pantaila batera konektatzeko HDMI ataka ez sartzea erabaki zuten, ordenagailu eramangarri honek Gauzen Internetera bideratuta dago (IoT).\nOzeanoa honetarako erabil daiteke:\nMarkoak eta web aplikazioen hedapena, hala nola Node.js edo Ruby-on-Rails erabiliz\nOhiko bideratzaile bat eraikitzen\nIBeacon edo Eddystone prototipoak\nJarri iPhonetarako edo Android gailuetarako bateria eramangarri gisa, eta nahikoa botere du iPhone 1,3 6 aldiz kargatzeko\nOcean-en beste ezaugarri erakargarri bat da nabigatzailearen bidez edo mugikorretarako aplikazio baten bidez, Android eta iOS-erako erabilgarri, zerbitzaria haririk gabeko konexio bidez kontrola daitekeela WiFi edo Bluetooth bidez. Bere kostua bitartekoa izango da 149 eta 199 dolar, zure memoria gaitasunaren arabera.\nEzaugarri horiek guztiek Ozeano Rasperry Pi-ren alternatiba ona bihurtzen dute garatzaileentzat, haririk gabe lan egiteko duen gaitasunagatik; Eta azken batean poltsikoko Linux zerbitzari eramangarri aproposa da.\nArtikuluaren bide osoa: Linuxetik » GNU / Linux » Ozeanoa: poltsikoan sartzen den Linux zerbitzari eramangarri berria\nIPhone bateria eramangarria, 1xx dolar iPhone bat kargatzeko, Jainkoak salba gaitzala ...\nGainerakoan, oso ona da, oso interesgarria egin zait.\nIPhone 6an finkapena duzu! jaja\nJarri zure Programak pantaila osoko moduan Xubuntun\nPac Manager - Azken konexio kudeatzailea


(«Nafarroa Garai» orritik birbideratua)\n7.2 PSN-ren eta UPN-ren arteko gobernuak\n1975eko azaroan, Franco diktadorea hil zen, eta erregimenaren erreforma hasi zen, hauteskunde askeak eginez. Mobilizazio handiko eta anitzeko garaia zen eta, besteak beste, amnistiaren aldeko eta ekologiaren aldeko manifestazioak eta protestak egon ziren. ETAk, talde parapolizialek eta polizia erasoek indarkeria giroa areagotu zuten, hildako eta kaltetu ugari ekarriz 70, 80 eta 90eko hamarkadetan. Jurramendiko erasoek (1976ko maiatzean) nafar karlismoaren amaiera zelaitu zuten. Nafarroako Foru Diputazioaren hurbileko abokatu eta enpresaburuek Adolfo Suárezen UCD alderdiarekin bat egin zuten, baina gero Jesús Aizpúnek UPN alderdia sortu zuen (1979), Hego Euskal Herriko estatutua (Euskadi) arbuiatuz, eta adieraziz Nafarroako foruak indarrean zirela.\nHB alderdia Iruñeko bigarren indarra bilakatu zen 1979an, UCD ofizialistatik 750 botora. Presioen erdian, Nafarroako PSOE-PSEk guztiz aldatu zuen bere posizioa, foru erkidegoa sortzearen alde agertuz Foru Hobekuntza deitutako erregimenean (1982), diktadurakoaren foru jarraipen zena. PSNk hauteskundeak irabazi zituen urte horretan, eta Gabriel Urralburu hasi zen Nafarroa Garaiko lehendakari. Haren agintaldian, Nafarroako Unibertsitate Publikoa sortu zen, NUP (1987). Urralbururen agintaldia 1991n amaitu zen, Juan Cruz Alli gailendu zitzaionean, UPN alderdia pasa baitzen alderdi bozkatuena izatera.\nAutonomia eratu ondoren, Jaime Ignacio del Burgo izan zen Diputazioaren lehen presidentea 1979 eta 1980 bitartean, FASA auzia hasi arte. Ondoren Juan Manuel Arzak ordezkatu zuen eta 1984an sozialistak iritsi ziren boterera. Urte horretatik 1991ra arte Gabriel Urralburu buru zuen PSNk gobernatu zuen Nafarroa Garaia; batzuetan, UPNren laguntzarekin. Hala ere, Nafarroa Garaian UPN eta AP (oraingo PP) batutakoan, lehendabiziko indar politikoa bilakatu ziren, eta Juan Cruz Alli Nafarroako Foru Erkidegoko gobernuburu bilakatu zen (1991).\nPSN-ren eta UPN-ren arteko gobernuak\nAlta, gorabeherak egon ziren nafar politikan, Juan Cruz Alli UPNtik aldenduz joan zen, batik bat Alfredo Jaime, garaiko Iruñeko alkate alderdikidearekin izandako ika-mikengatik eta alderdi berria, CDN, osatu zuen. UPN erdibitu zela eta 1995eko hauteskundeek gobernu berria ekarri zuten, PSN, CDN eta EA arteko hirukoa, Javier Otano presidente sozialistarekin eta IUN-NEBaren aldizko babesarekin. Gobernu hori, ordea, 1996an desegin baitzen Otano Auziarengatik, hau da, Javier Otanori Suitzan diru-kontu sekretuak izatea leporatu baitzioten. Javier Otanok dimisioa eman eta politika utzi zuen, gero PSN ohiz kanpoko biltzarrak kudeatu zuen eta UPNri aldizko laguntzak eskaini zizkion gobernua osatzeko.\nNafarroako Foru Erkidegoko Gobernua osatzerakoan traba gehiago topatu zituzten bidean. Lehendabiziko Nafarroako Parlamentuko presidentearen izendatzeko. Parlamentuko presidentetza adosteko. Na-Baik, bigarren indar politikoa izanda eta Gobernuko presidentetzari uko eginda, Parlamentuko burua nahi zuen Koldo Amezketarentzat, baina bozketa egunean, aldiz, PSNko Elena Torresek erdietsi zuen postua, UPNk bere alderdiarekin bat egin ondoren. Trukean, PSNk UPNko Javier Markotegiri eman zion botoa Parlamentuko mahaiako bigarrena izan zedin.\nHorrek guztiak negoziazioaren lehendabiziko krisialdia eragin bazuen ere, gobernua osatzeko elkarrizketek aurrera segi zuten. Programa adostu zuten eta gobernua eratzear zegoela zirudienean, sailburuen banaketan porrot egin zuen negoziazioak. Na-Baik gobernuko 6 eserleku betetzea espero bazuen ere, PSN-k bi baino ez zituen eskaini. Beste bi PSNrentzat izango lirateke (horien artean presidenteordetza), beste bat IUN-NEBarentzat, eta gainerako 6ak independenteak izango lirateke. Na-Baik onartezinatzat jo zuen eskaintza eta muzin egin zion proposamen horri. Hala ere, negoziazioak segitu zuen eta hirugarren saiakera izan zen Sanferminak igarotakoan. Alde batetik, PSNk eskaintza guztiz ezberdina aurkeztu zuen; beste aldetik, Na-Bai eta IUN-NEBarekin gobernua antolatzeari uko egin zion, eta alderdi guztien arteko larrialdizko gobernua eratzea proposatu zuen. Gainerako alderdi guztiek, UPNk eta CDNk ere, errefusatu zuten. UPNk, bere aldetik, Na-Bai izan ezik besteek osatutako gobernuaren alde egin zuen.\nUrte hauetan UPN eta PSN-ren arteko elkarlana egon zen, lehenik Miguel Sanzen agintaldian eta ondoren Yolanda Barcinaren urteetan. Lehenik Carlos Chivitek babestu zuen UPNren gobernua eta geroago Roberto Jimenezek koalizio gobernua osatu zuen Yolanda Barcinarekin. Honen ondorioz, NaBai irabazi zuen indarra oposizioko indarren artean.\nYolanda Barcinaren urteetan hainbat ustelkeri kasu egon zen eta tentsio politiko nabarmena egon zen abertzaleekin. Honetaz gain, Ahal Dugu alderdiaren etorrerak gizarteaen sektore batzuk mugiarazi zituen eta 2019an UPN eta PSN-ren artean ez zuten gehiengoa lortu Nafarroako Parlamentuan. Aldi horretan, lauko gobernua edo osatu zuten "aldaketaren indarrek" (NaBai, Bildu, Ahal ugu eta Izquierda-Ezkerra) Uxue Barkos presidentearekin eta UPN agintetik kanpo geratu zen lehenengo aldiz 25 urtean.\nOrriaren azken aldaketa: 17 abendua 2021, 14:06.


naiz: agenda - Zumaia XI Flysch Trail\nZumaia Flysch Trail lasterketaren hamaikagarren edizioa ekainaren 23an izango da.\nKategoria ezberdinak izango dira adinaren arabera, eta bakoitzaren hasiera ordua eta kilometro kopurua ezberdina izango da. Maila guztien irteerak Eusebio Gurrutxaga plazan kokatuko dira.\nHauek dira modalitate ezberdinak: kadete gizon eta emakumeak (15-17 urte), gizon eta emakume gazteak (18-20), gizonezko eta emakumezko herrikoiak (18tik gora) eta itsuen txapelketa.\nLasterketa ostean, 12:30ean sari banaketaren txanda izango da.\nHorrez gain, beste hainbat ekitaldi antolatuko dira probaren harira, maiatzaren 25etik aurrera, hala nola: How to trail run (maiatzaren 25ean); lasterketaren aurkezpena (ekainaren 13an); Sebastian Alvaroren ‘¿Y si te dijeran que puedes’ pelikularen emanaldia (ekainaren 20an) eta II. Zumaia Flysch Gipuzkoako Eskalada Topaketak eta II. Zumaia Flysch Orientazio Txapelketa (ekainaren 22an).\nZumaia XI Flysch Trail kartela


Cookie Monster - Wikipedia, entziklopedia askea.\nDavid Rudman (en)\nblue hair (en)\nCookie Monster (euskaraz: «Gaileten Monstruoa» ala Triki), Sesame Street haur telebista saioko pertsonaia bat da. Ile urdinez beteriko, izaera basati eta odolberoa, eta begi irtenak dituen munstro goseti bat da. Hortzik gabeko ahotzarra du. Ahots nahiz izaera zakarra ditu, nahiz eta gaiztoa ez izan. Mintzatzeko modu oso oinarrizkoa du. Sesame Street saioko zaletuen artean pertsonaia gogokoenetako bat da.\nIzenak ongi adierazten duen bezala, gailetak gogokoak ditu oso. Bere esaldi ospetsuenak: Nik gailetak nahi!, Nik gailetak jan! eta Aumm nam niam niam niam!, azken hau ahoa gailetez betea duenean esandako onomatopeia.\nSesame Streeteko pertsonaiak\nOrriaren azken aldaketa: 17 maiatza 2020, 11:29.


Jânio Quadros - Wikipedia, entziklopedia askea.\n(«Jánio Quadros» orritik birbideratua)\nJânio Quadros (Campo Grande, Mato Grosso, 1917ko urtarrilaren 25a - São Paulo, 1992ko otsailaren 16a) brasildar politikaria izan zen. Brasilgo Errepublikako presidentea izan zen 1961ean.\n24. São Pauloko alkate\n1986ko urtarrilaren 1a - 1989ko urtarrilaren 1a\n← Mário Covas (en) - Luiza Erundina (en) →\n22. Brasilgo presidente\n1961eko urtarrilaren 31 - 1961eko abuztuaren 25a\n← Juscelino Kubitschek de Oliveira - Pascoal Ranieri Mazzilli (en) →\nCampo Grande, 1917ko urtarrilaren 25a\nSão Paulo, 1992ko otsailaren 16a (75 urte)\nAlderdi Kristau Demokrata\nPolitikari gisa, Sao Pauloko estatuan hasi zen, populismoaren ildotik. São Paulo hiriko zinegotzia izan zen, alkatea ere bai (1953-1954), eta izen bereko estatuko gobernadorea (1955-1959). Alderdi politikoen egituraz baliatu zen, baina alderdi edo programa jakin batekin identifikatu gabe. São Paulon lan txukuna egin zuen administrazioan; gastuak murriztu zituen, eta kudeaketa eraginkorra egin zuen.\nJuscelino Kubitschek lehendakariaren nahiaren aurka, zenbait alderdiren laguntza jaso zuen, eta gobernurako hautagaia Henrique Lott mariskala garaitu zuen 1960ko lehendakaritzarako hauteskundeetan. Lehendakari izendatu zutenez gero (1961), administrazio zuzenaren alde saiatu zen, eta inflazioaren aurkako politika bultzatu zuen. Kanpo-politikan, berriz, Estatu Batuen eta Sobietar Batasunaren arteko gerra hotzaren erdian, neutrala izaten saiatu zen, Gamel Abdel Nasser egiptoarraren, Tito jugoslaviarraren eta Jawaharlal Nehru indiarraren ildotik. Beraz, ordu arte Brasilen ohitura izan zena hautsiz, beti Estatu Batuen esanetara egoteari utzi zion.\nAurreko gobernari gehienen oposizioari aurre egin ezinik, karguaren dimisioa eman zuen urte horretan bertan, abuztuan. 1964ko kolpe militarrak politikarako eskubideak ukatu ondoren, 1979ko amnistiarekin heldu zion ostera politikari, eta Sao Pauloko alkatea izan zen berriro, 1986tik 1989ra.\nWikimedia Commonsen badira fitxategi gehiago, gai hau dutenak: Jânio Quadros\nAzken aldaketa 24 otsaila 2019(e)an, 19:27(e)tan\nOrriaren azken aldaketa: 24 otsaila 2019, 19:27.


Errepublika egiazko sistema faxista bat izan zen | Nire Aitaren Etxea\n← Nik ez dut zer ospaturik\nNafarroako Erresuma 1512 →\nAurreko apirilaren hamalauan, Bigarren Errepublika Espainiarraren urtemuga ospatu zen. Deigarria bada ere, kolore guztietako alderdiek bazuten zer ospaturik egun horretan: komunistak, sozialistak, liberalek, independentistek, etab. Oraindik gogoan daukagu Zapaterok elkarrizketa batean bota zuen esaldi xelebrea: “errege oso errepublikazalea daukagu”. Bere garaian Aznar presidenteari ere entzun izan genion Manuel Azaña Errepublikako presidentearen mireslea zela. Guztien laudorioak merezi omen ditu 1931tik 1936ra iraun zuen erregimen horrek. Demokrazia eta askatasunaren paradisua izan omen zen hura.\nBatzuek Espainiako lehenbiziko demokrazia deitu izan dutenaren inguruan egin ohi diren interpretazioak garai hartako lekuko baten testigantzarekin erkatu nahiko nituzke. Manuel Irujo Ollo (1891-1981) politikari abertzalearen testigantzarekin, alegia. Lizarrako politikari hau PNVko kidea zen eta Bigarren Errepublika Espainiarrean Justizia Ministroa izatea egokitu zitzaion. 1937ko urtarrilaren 7an Elizaren egoerari buruzko “memorandum” bat aurkeztu zuen Ministroen Kontseiluan. Honetan, Eliza jasaten ari zen pertsekuzio bortitza zehaztasun handiz deskribatzen du eta honengatik bere kexa aurkezten du. Errepublikak egiazko sistema faxista bat bezala jokatzen zuela salatu zuen.\nLehen mailako testigantza bat da, Irujo erregimen hartako ministroa baitzen eta sistema honen benetako aurpegi zapaltzailea agertzen baitigu. Zuzenketa txikiren bat egin behar dugu, ordea. Irujok Euzkadin pertsekuziorik ez zegoela esan zuen eta badakigu lurralde horretan, zoritxarrez, 47 apez erailak izan zirela apezak izateagatik. Era berean, hainbat eliza suntsituak izan ziren. Baina agerian uzten du pertsekuzioa botereak onartutako eta antolatutako ekintza sistematikoa zela. Ez zen kontrolik gabeko gaizkile batzuek inprobisatutako ekintza bat izan.\nEpaiketarik gabe milaka pertsona erail zituen sistema honek apezak edo erlijiosoak izateagatik. Beste hainbat eliza ere suntsitu egin zituen. Hala eta guztiz ere, zenbait eskuindarrek demokraziaren eredutzat jotzen dute.\nHau da aurreko apirilaren 14an hainbat independentistek omentzen zuten erregimena: beraien aitzindari den Irujok faxismotzat jo zuena eta, geroago, ejerzito nazionalarekin akordio bat eginda eta gerra bertan behera utzita PNVk saldu zuena. Hainbat apez euskaldun eta abertzale akabatu zituen, hainbat euskaldun fededunak izateagatik akabatu zituen, euskaldunek bozkaturiko Estatutua bertan behera utzi zuen, foruak mespretxatu zituen… Zer daukate ospatzeko?\nHau da hainbatek neutraltasuna eta akonfesionaltasunaren izenean aldarrikatzen duten Estatu laikoa: konfesionaltasun antikatolikoa ezartzen duena. Hau da elizen jabetza publikoa dela argudiatuz eraikin erlijiosoen jabetza estatuarena izan behar duela defendatzen dutenen eredua: elizen suntsipena eta gurtzaren debekapena.\nBaina entzun diezaiogun Manuel Irujori.\nIrujo Ministroaren “Memorandum”a Elizaren egoerari buruz\nErrepublikaren Konstituzioak kontzientzi eta kultu-askatasuna aldarrikatzen ditu. Hauen erabilera Kongregazio eta Konfesioen legeak erregulatzen eta babesten du.\nAurreko uztailatik, leiala den lurralde osoan, euskaldunean izan ezik, ondoko hau da Elizaren benetako egoera:\na) Aldare guztiak, irudiak eta gurtzarako objektuak, salbuespen gutxi batzuk kenduta, suntsitu egin dira, gehienak irainez gainera.\nb) Eliza guztiak gurtzarako itxi egin dira, gurtza erabat eten delarik.\nc) Tenpluen parte handi bati su eman zitzaion, Katalunian normaltasunez, gainera.\nd) Parke eta erakunde ofizialek ezkilak, kalizak, kustodiak, zutargiak eta gurtzarako beste hainbat objektu jaso zituzten, hauek urtu eta beraien materialak gerrarako edo industria helburuetarako erabili egin dira.\ne) Elizetan mota guztietako biltegiak, azokak, garajeak, ukuiluak, kuartelak, babeslekuak eta bestelako okupazio-motak gauzatu dira – erakunde ofizialek okupatu dituzte – leku hauetan eraikuntza iraunkorrak eginez, ur-instalazioak, zoru eta mostradoreentzako azuleju estalkiak, ateak, leihoak, baskulak, errodajerako bide-zoru bereziak, lantegi-lanetarako txertatutako errotuluak etab egin dituzte.\nf) Komentu guztiak hustu dituzte eta bertako erlijio-bizitza suspenditu. Beraien eraikin, gurtzarako objektu eta orotariko ondasunei su eman zaie eta baita hauek lapurtu, okupatu edo suntsitu ere.\ng) Milaka apaiz eta erlijioso epaiketarik gabe atxilotuak, espetxeratuak eta fusilatuak izan dira. Ekintza hauek, gutxitu arren, oraindik diraute, eta ez bakarrik landa-guneetan -modu basatian ehizatu eta erail dituzte hemen-, baizik eta hirietan ere. Madril eta Bartzelona eta gainontzeko hiri handien espetxeetan apeza edo erlijiosoa izateko delitua besterik egin ez duten ehunka preso daude.\nh) Irudi eta gurtzarako objektuen edukitze pribatua debekatzera ere iritsi da. Poliziak etxeetan miaketak egiten ditu eta, barne bizitza pertsonalerako gelen barruan arakatuz, irudiak, estanpak, erlijio-liburuak eta kultuarekin zerikusia edo harremana daukan guztia irainez eta biolentziaz suntsitzen du.\nHain bortizki gainezka egin duen herri mugimendu honen gertuko kausa ondoko hau izan daiteke. Elizak bere misio ebanjelikoa bete duen tokietan, bere erakundeak mugimendu politiko jakin batek ezaugarritu gabe, Errepublikak eta demokraziak bere jarraitzaileak kristau-espirituko erakundetan izanik, Euzkadin gertatzen den bezala, inork ez zuen tenplu, apez eta erlijiosoen kontra atentaturik egin, ezta beraien kultuak oztopatu ere, gaur herriak eta bertako Gobernuak errespetatu eta babesten ditu. Aipatutako erasoak gainontzeko lurralde leialean izan ziren, zeinean ezin bailiteke orokorrean, behintzat, baieztatu euskal lurraldean izandako jokabidea nabarmentzen dela.\nEz soilik legeen aginduek, baizik eta Errepublikaren onurak ere, Estatuaren ministeriotik, Paris eta Londreseko enbaxadetatik eta Ginebrako erakundetik ikusita batik bat, arazoa aztertzera eta konpontzera behartzen du. Mundu zibilizatuaren iritziak nazkara eramaten duen harriduraz ikusten du Errepublikako Gobernuaren jokabidea, ez baititu galarazi salatutako ekintza bortitzak eta azaldutako eran jarrai dezaten onartzen du. Lehenbiziko mementoetan, olatu iraultzailea itsua, sutsua eta kontrolik gabekoa iruditu zitekeen. Tenplu, aldare eta gurtzarako objektuen suntsipen sistematikoa, ordea, ez da kontrolik gabeko egintza. Baina erakunde ofizialen parte-hartzea industria helburuetarako tenpluen eta gurtzarako objektuen eraldaketan, apaiz eta erlijiosoen espetxeratzea Estatuaren kartzeletan, hauen fusilatzea, ordena publikoko indarrek etxeetako pribatutasunean fededunen kontzientzia egunero laidotzen duen egiazko sistema faxistaren jarraipenak, honek guztiak ez dauka azalpen posiblerik, eta Errepublikako Gobernua bere konplizitate edo ezintasunaren arteko dilemaren aurrean jartzen du, bi aukera hauek Errepublikako kanpo-politika eta mundu zibilizatuaren aurrean bere kausaren irudia kaltetzen dutelarik.\nHau guztia kontuan hartuta, Ministroen Kontseiluak ondoko akordioak hartzea komeni da:\n1. Apaiz, erlijioso edota edozein kongregazio edo erlijio-erakunderen kideak izateaz gain beste auzirik ez daukaten guztiak askatu.\n2. Kongregazio eta Konfesioen legea bete dadila. Justizia ministroak tenplu eta erlijio eraikinen, eta hauen gaurko egoera, erabilera, pasa izan dituzten gorabeherak eta dauzkaten gurtzarako objektuen zerrenda egin dezala.\n3. Aurrerantzean, hauetariko bat ere ez dadila jatorrizko gurtza erabilera ez den helburuetarako erabili, ministerio ordenarekin eta “Gaceta”n plazaratzen ez bada, neurri militarrek premiazkoak dituzten okupazioak salbu.\n4. Tenpluetan modu iraunkorrean egiten diren fabrika-lan guztiek Arte-Ederren zuzendaritzaren onarpena izan behar dute.\n5. Erlijio-gurtza guztien zilegitasunaren aitorpen zehatza, betiere beraien kanpoko adierazpenak legeetara egokitzen baldin badira.\n6. Gurtza praktika eta norbanakoaren eskubideak etxe barruan galarazten duen polizia-ordena ororen galerapena, legea urratzen ez den heinean.\nKontseiluak, dena den, gizalegezkoa adostuko du.\nBartzelonatik Balentziara mila bederatziehun eta hogeita hamazazpiko urtarrilak zazpi.\nManuel Irujo Ollo. Sailik gabeko Ministroa. 1937ko urtarrilak 7.\nOne Response to Errepublika egiazko sistema faxista bat izan zen\nPingback-a: EH BILDU: HISTORIAN GUTXI | Nire Aitaren Etxea


211/2020 EBAZPENA, ekainaren 17koa, Hezkuntzako zuzendari nagusiak emana, zeinaren bidez Batxilergoko Sari Berezietarako deialdia egiten baita Nafarroako Foru Komunitatean Batxilergoko ikasketak 2019-2020 ikasturtean bukatu dituzten ikasleentzat.\nHezkuntzako Ikuskapen Zerbitzuak aurkezturiko txostenean adierazi du komenigarria dela Batxilergoko Sari Berezietarako deialdia argitaratzea; izan ere, abuztuaren 31ko 1070/1990 Errege Dekretuan eta Hezkuntza Ministerioaren uztailaren 13ko EDU/2058/2010 Aginduan ezarritakoaren arabera, Hezkuntza Departamentuari dagokio Nafarroako Foru Komunitatean deialdi hori egitea.\n1. Onestea Batxilergoko Sari Berezietarako deialdia, 2019-2020 ikasturtekoa, ebazpen honen I. eranskinean ezarritakoarekin bat.\n3. Ebazpen hau eta eranskinak igortzea, behar diren ondorioak izan ditzaten, Hezkuntza Departamentuko Hezkuntzako Ikuskapen Zerbitzura eta Unibertsitateko, Berrikuntzako eta Eraldaketa Digitaleko Departamentuko Unibertsitateko Zuzendaritza Nagusira.\nIruñean, 2020ko ekainaren 17an.–Hezkuntzako zuzendari nagusia, Gil Sevillano González.\nBatxilergoko Sari Berezietarako deialdia. 2019-2020 ikasturtea\nMaiatzaren 3ko Hezkuntzari buruzko 2/2006 Lege Organikoaren 89. artikuluan xedatutakoaren arabera, Nafarroako Gobernuko Hezkuntza Departamentuak deialdi bat egin du 2019-2020 ikasturteko Batxilergoko Sari Bereziak emateko. Hona hemen deialdiaren oinarriak.\nEbazpen honen xedea da deialdi bat egitea, Nafarroako Foru Komunitatean 2019-2020 ikasturteari dagozkion Batxilergoko Sari Bereziak emateko, norgehiagokako araubidean.\nBigarrena.–Izangaiek bete beharrekoak.\nBetebehar hauek guztiak bete beharko dituzte:\n1. Batxilergoko modalitateetako edozeinetako bi kurtsoak egin eta gainditu izana Espainiako ikastetxeetan, eta Nafarroako Foru Komunitateko ikastetxe batean bukatu izana 2019-2020 ikasturtean.\n2. Batxilergoko titulua lortu izana, irakasgai guztiak gainditurik azken ebaluazio arruntean, deialdia egiten den ikasturte berean.\n3. Batxilergoko bi kurtsoak aintzat harturik, 8,75eko batez besteko nota edo handiagoa lortu izana. Batez besteko nota kalkulatzeko, Batxilergoko baliozko ibilbidea osatu duten bi kurtsoetan egin eta gainditutako ikasgaietako kalifikazioak hartuko dira aintzat. Nota hori aurreko paragrafoan aipatutako ikasgaien batezbesteko aritmetikoa izanen da, bi dezimalekin adierazia, hurbileneko ehunenera biribildua (ekidistantziarik izanez gero, goiko ehunenera).\nBatxilergoko 4 sari berezitarako deia egiten da.\nLaugarrena.–Izena emateko prozedura eta epea.\n1. Aurreko apartatuan ezarritako baldintza betetzen duten eta Batxilergoko Sari Berezia eskuratu nahi duten ikasleek eskabidea aurkeztuko dute, Batxilergoko 2. maila zein ikastetxetan ikasi duten, hartantxe, 2020ko uztailaren 3ko 14:00ak baino lehen. Eskabideak I. eranskinekoa bezalakoa izan behar du.\n2. Izena emateko epea bukaturik, eta betiere 2020ko uztailaren 15eko 14:00ak baino lehen, ikastetxeetako idazkariek Hezkuntzako Ikuskapen Zerbitzura igorri beharko dituzte jaso dituzten eskabideak. Eskabideari ikasketen ziurtagiria erantsiko diote, II. eranskinaren araberakoa, behar bezala betea. Baliozkoak izanen dira EDUCA kudeaketa aplikazioaren bidez jasotako ziurtapen akademikoak, edo ikastetxe itunduen sarean erabiltzen diren aplikazioen bidez jasotakoak, baldin eta gutxienez II. eranskinean eskatutako informazioa baldin badute. Behar bezala sinaturik eta zigilaturik aurkeztu beharko dira, izangaiaren NANaren fotokopiarekin batera. Bai eskabideak, bai ziurtagiriak, telematika bidez igortzen ahalko dira ikastetxetik, Nafarroako Foru Komunitateko Erregistro Orokor Elektronikoaren bitartez, ekainaren 23ko 70/2008 Foru Dekretuak ezartzen duen moduan.\n3. 2020ko uztailaren 20an, onartutako ikasleen behin-behineko zerrenda argitaratuko da, baita baztertutakoena eta haiek baztertzeko arrazoia ere, webgune honetan horretarako prestatutako fitxan:\n4. Balizko okerrak zuzentzeko eskaerak eta behin-behineko zerrendaren aurkako erreklamazioak uztailaren 22ko 14:00ak baino lehen aurkeztu beharko dira.\n5. Uztailaren 27an onartutako ikasleen behin betiko zerrenda argitaratuko da, horretarako gaitu den webgunean jendaurrean jarrita. Egun horretan berean, argitara emanen da nork eskuratu duen Batxilergoko Sari Berezia, aipatu webguneko fitxan jendaurrean jarrita.\n6. Interesdunek, ahal dela, Hezkuntza Departamentuaren erregistroan aurkeztu behar dituzte behin-behinean onartutakoen zerrendaren aurkako erreklamazioak. Erreklamazioa urriaren 1eko 39/2015 Legearen 16.4 artikuluak aipatzen dituen beste tokietako batean aurkeztu bada, interesdunak, erreklamazioa aurkezturik, posta elektronikoz bidali beharko ditu, sie/hiz@navarra.es helbidera, erreklamazioaren kopia eta dokumentazio guztia, behar bezala zigilaturik eta dataturik.\n7. Hezkuntza Departamentuko Hezkuntzako Ikuskapen Zerbitzua arduratuko da 2019-2020ko Batxilergoko Sari Bereziak emateko prozedura tramitatzeaz.\nBosgarrena.–Batxilergoko sariak emateko prozesua.\n1. Sariak emateko prozesuan, aintzat hartuko da izangaien batez besteko nota, hiru dezimalekin, kontuan harturik Unibertsitatera Sartzeko Ebaluazioaren (USE) derrigorrezko zatiko irakasgaiak: Gaztelania eta literatura II, Espainiako historia, Atzerriko hizkuntza (Ingelesa, Frantsesa edo Alemana), Euskal Hizkuntza eta Literatura II (A eta D ereduetako ikasleentzat) eta ikaslearen modalitateko enborreko irakasgaia.\n2. Batxilergoko Sari Berezia eskuratu ahal izateko, ikasleek gutxienez 5 puntu lortu behar dute ariketa bakoitzean, eta azken kalifikazioan, berriz, 8 puntu edo gehiago.\n3. Berdinketarik gertatzen bada, irizpide hauek ordenan aplikatuz hautsiko dira:\na) Ariketa bakoitzean lorturiko puntuaziorik altuena, ordena honetan:\n–Gaztelania eta literatura irakasgaian lorturiko nota.\n–Espainiako historia irakasgaian lorturiko nota.\n–Atzerriko hizkuntza irakasgaian lorturiko nota.\n–Euskal hizkuntza eta literatura II irakasgaian lorturiko nota, A eta D ereduetako ikasleen kasuan.\nb) Ebazpen honen bigarren oinarriko 3. apartatuan aipatzen den batez besteko nota.\nc) Zozketa publikoa, berdindutako izangaien artean.\n4. Hezkuntzako Ikuskapen Zerbitzuak proposamen bat eginen du Batxilergoko Sari Bereziak esleitzeko, kontuan harturik, bakar-bakarrik, izangaiek Unibertsitatera Sartzeko Ebaluazioan (USE) lortu dituzten kalifikazioak, Nafarroako Unibertsitate Publikoak igorritako aktetan daudenak, salbu eta berdinketa hautsi behar bada bosgarren oinarriko bigarren eta hirugarren irizpideak aplikatuz.\n5. Sariak esleitzeko proposamena egiteko, izangaiak ordenatuko dira USEko azken kalifikazioaren arabera, handienetik txikienera. Proposatzen den sari kopuruak ez du gainditu behar deialdiko sari kopurua.\n6. Deialdiko Batxilergoko Sari Bereziak gehiago baldin badira sariak esleitu ahal izateko baldintzak betetzen dituzten izangaiak baino, proposamenean zehatz adieraziko da zenbat sari geldituko diren eman gabe.\n7. Hezkuntzako Ikuskapen Zerbitzuak proposamena eginen dio Hezkuntzako zuzendari nagusiari, onesteko, eta gero behar den ebazpena Nafarroako Aldizkari Ofizialean argitaratzeko.\n8. Batxilergoko Sari Berezia lortu izana ikaslearen espedientean eta historia akademikoan jarriko da, behar den eginbidearen bitartez.\n9. Batxilergoko Sari Berezia lortzen duten ikasleek hori adierazten duen diploma bat jasoko dute, eta, izena emanez gero, Batxilergoko Sari Nazionalera aurkezten ahal dira (Hezkuntza, Kultura eta Kirol Ministerioak eginen du horretarako deia, aplikatu beharreko araudiak ezartzen dituen baldintzetan).\n10. Tasei eta Prezio Publikoei buruzko apirilaren 13ko 8/1989 Legearen 25. artikuluko 2. apartatuan ezarritakoari jarraikiz, Batxilergoko Sari Berezia lortzen duten ikasleek ez dituzte ordaindu beharko Nafarroako Foru Komunitateko ikastetxe publiko batean goi mailako ikasketen lehenbiziko kurtsoa egiteko prezio publikoak. Saria tasak ordaindu eta gero ematen bazaie, unibertsitateak bi aukera izanen ditu: ikasleari tasen zenbatekoa itzultzea edo, bestela, ikasleak saria lortu ondoren kontzeptu hori dela-eta egin behar duen lehen ordainketatik deskontatzea.\nDeialdi honen aurka, onartutakoen behin betiko zerrendaren aurka eta sari bereziak emateko ebazpenaren aurka, interesdunek gora jotzeko errekurtsoa jartzen ahalko dute, Hezkuntza Departamentuko kontseilariari zuzendua, Nafarroako Aldizkari Ofizialean argitaratu eta biharamunetik hilabeteko epean.\nIzena emateko fitxa (PDFa).\nIkasketen ziurtagiria (PDFa).\nIragarkiaren kodea: F2006408


24. ikas unitatea – IKA Bloga\n24. ikas unitatea\nAriketa-sorta honetan, desagertzeko zorian dauden animaliei buruz hitz egingo dugu, eta pottokari buruz batik bat.\n*Jarduera hementxe deskargatu: HH24-MO-Desagertzeko zorian dauden animaliak\n1- Pottokazaleak: Bideoan, Gipuzkoako Pottokazaleen elkarteko lehendakaria den Aitor Iraetarekin hitz egin dugu pottokaren egoeraren inguruan. Entzun ondoren, aukeratu beheko galderen erantzun zuzena.\n2- Desagertzeko arriskuan: Hainbat animalia desagertzeko arriskuan daude, eta horietako bat pottoka da. Irakurri gai horri buruzko testua eta azpimarra itzazu “-t(z)eko arriskuan (zorian)” egitura agertzen diren esaldiak.\n3- Hemen gaude pottokaren alde! Jarri binaka eta galderei erantzun. Ondoren, alderatu eta komentatu erantzunak taldekoekin.


Makillaje eskuila multzoa hornitzaileak eta fabrika - Txina makillaje eskuila multzo fabrikatzaileak\nHandizkako 12 pieza Rose Gold NK3 Makillaje Eskuilak Ezarri Aurpegia Makillaje Eyeshadow Eyeliner Ezpainen Eskuila Ezarri Tresna Metal Kutxarekin\nIkuspegi orokorra Xehetasun azkarrak Eskuila Materiala: Zuntz Sintetikoa Jatorria: Zhejiang Txina Modelo zenbakia: BRS012NK ERABILERA: Aurpegiarekin erabilitakoa: Ezpainetako forrua, CONCEALER, Bizarra eskuila, BLUSHER, FUNDAZIOA, Begien itzalak Multzo bakoitzeko elementuak: 12PCS / Set Handle Materiala: Eco- Laguntzeko Pintura Egurra Beste materiala bezeroaren eskakizunen arabera pertsonaliza daiteke Estiloa: Blush angeluarra ...\n2020 MURAN Deisgn New Hot Brush Salt Brush Set, 13 PCS Brushes Blusher Face Powder Hair Brush Soft Brush Makeup Tools Beauty Make up Brush Kit\nEtxerako eta erabilera profesionalerako diseinatua! Eskuila multzoak forma eta tamaina desberdinak ditu, aurpegiaren gune desberdinetan makillajea egin behar duzula estaltzeko eta aurpegi forma guztietarako egokitzen da. Egurrezko heldulekua duten zuntz sintetiko bikaineko materialez egindako begi eskuilek ukitu eta sentimendu ikaragarriak ematen dituzte. Begi eskuila multzo nagusi hau ezin hobea da likidoak, hautsak edo kremak begi eta aurpegiaren makillaje aplikazio ederra sortzeko. Eskuilen tamaina eta forma guztiak estaltzen ditu ...\nMuran handizkako 10 piezak kalitate handiko kiribil kirten bat unikornio serieko makillaje eskuila multzoa Espiral koloreko Unicorn makillaje eskuila multzoa\nBilduma Profesionala Makillaje eskuilak ezin hobeak dira produktu kosmetiko likidoak, hautsak edo kremak aplikatzeko, produktu bakoitza xahutu eta eskuila isuri gabe une bakoitzean txundituta uzteko. Fidagarriak eta iraunkorrak Zurdak oso trinkoak eta kalitate bikainak ultra leunak dira, zure larruazala egokitzen eta babesten dute. Gainera, eskuilak akabera akatsik gabea eta osagarria ematen du aldi bakoitzean, iraupen luzeko errendimendua eskainiz. Material lasaigarriak Ile sintetiko ultra leun, trinko eta leuna:% 100 krudeltasunik gabea. ...\n12 pieza Bidaia eramangarriak Egurrezko heldulekua Arrosa arrosa gorritu hautsa Makillatzeko eskuilak Eyeshadow eskuilak Makillaje profesionaleko eskuila multzoa\nProduktuaren izena 12 pieza Bidaia eramangarriak Egurrezko heldulekua Arrosa arrosa Blush hautsa Makillatzeko eskuilak Eyeshadow eskuilak Makillaje profesionaleko eskuila multzoa Materiala Ile sintetikoa + Egurrezko heldulekua + aluminiozko ferrula Item zk .: brs0PK012WD Kolorea Neurrira egokitutako neurria 24 * 12 * 2cm Pisua 195g Logotipoa Pakete pertsonalizatua 1set batean pu poltsa, eta, ondoren, 200 multzo kartoi batean. Laginaren denbora 5-7 egunetan. Pertsonalizatua behar da 15-20 egun. Ekoizpen denbora Zure kantitatearen araberakoa da, 2000 multzo baino gutxiago 15-20 egun, 2000 multzo baino gehiago ...\n2020 Kalitate handiko 14 pieza Egurrezko eskuila kosmetikoa Makillaje eskuilak Makillaje eskuila multzoa Etiketa pribatua makillaje eskuila multzoa\n●14 PIEZAKO BRUSH BILDUMA: estali zure makillaje guztietako behar guztiak. BS-MALL nahasketa eskuila, bekain eskuila, begi itzalen eskuilak eta abar erabiliz makillaje profesional batek egindako makillaje antzeko emaitzak eman ditzakezu!\n● EGOKITU AURPEGI GUZTIEI: Begien makillaje eskuilek hainbat forma eta tamaina dituzte eta, beraz, aurpegi forma guztietarako egokitzeko eta nabarmentzeko egokiak dira.\n● Veganik eta krudelkeriarik gabeko zurdak: zurdak nylon sintetiko iraunkor leun eta leun eta zetazkoz eginda daude, denbora luzez erabiltzea bermatuz. Makillaje eskuila guztiak finak eta trinkoak dira, larruazal sentikorrena ere egokia da. Pow ahalmen handiarekinHala ere, pintzelak laguntza bikaina izango lirateke akatsik gabeko itxura sortzeko.\nHandizkako Edertasun Tresnak 7 PCS Quicksand Brush Sets Diamond Sequin Make-up Brush Set\n[SOFT DENSE BRISTLES]: makillaje eskuilak kalitate handiko zuntz sintetikoz eginda daude, ukipen sentimendu leuna eta erosoa eskaintzen dizute, larruazaleko minik ez dutenak, larruazal sentikorrena ere egokia eta edozein likido edo krema mota aplikatzeko.\n[ESTALKETARIK GABE]: goi mailako errendimendu aleazioz egina, plastikozko materiala eta sintetiko trinkoa.\n[ALTASUN ESKUIL HANDIAK]: Fundazio anitzeko Hauts Concealers Begi Itzalak Makillaje Eskuila Multzo hauekin, ahaleginik egin eta nahastu hautsa, nabarmendzailea, ezkutatzailea, itzala, forrua eta beste. Makillaje hasiberri eta zaletuentzako pentsatua.\nRose urrezko purpurina heldulekua 10 pieza kristalezko diamantezko fundazio eskuila PU poltsako makillaje eskuilekin\nEskuila multzoak forma eta tamaina desberdinak ditu, aurpegiaren gune desberdinetan makillajea egin behar duzula estaltzeko eta aurpegi forma guztietarako egokitzen da.\nEgurrezko heldulekua duten zuntz sintetiko bikaineko materialez egindako begi eskuilek ukitu eta sentimendu ikaragarriak ematen dituzte.\nBegi eskuila multzo nagusi hau ezin hobea da likidoak, hautsak edo kremak begi eta aurpegiaren makillaje aplikazio ederra sortzeko.\nEskuilen tamaina eta forma guztiak estaltzen ditu aurpegiaren makillaje ugari sortzeko, eskuila multzo bakarra zure behar guztiak asetzeko, zure edertasun naturala erakusteko eta akatsik gabeko makillaje bat uzteko.\nMakillaje eskuilen heldulekuak goi mailako aleazioz eta zurezko materialez eginak daude. Harrapatzeko erraza eta iraunkorra denbora luzez erabiltzen.\nMakillaje eskuila kitaren zurdak zuntz sintetiko iraunkorrez eginda daude - nylon leuna eta zetatsua. Ez da krudelkeriarik eta larruazala errespetatzen. Produktuaren deskribapena


2019ko ekainaren 17a, astelehena | Ordua Euskal Herrian 15:17:01\nSan Petersburgo, 1874ko urtarrilaren 23a. Maria Aleksandrovna dukesa handia –Errusiako Alexander II.a tsarraren alaba– eta Ingalaterrako Alfred printzea –Edinburgoko dukea, Viktoria erreginaren laugarren semea– ezkondu ziren Neguko Jauregian. Urteko ezkontzaren aitzakian, bi gozogile ingelesek, James Peek eta George Hender Freanek, gaileta mota berri bat prestatu zuten eta ezkongai errusiarraren izena ipini zioten: Marie biscuit.\nErrenterian egiten ziren Maria Olibet gaileten iragarkia. Juan Ramón Jiménez Nobel saridunak oso gustuko omen zituen.\nGozoki berria espresuki bostetako tearekin hartzeko sortu zuten, ordura arte egunero kontsumitu ohi zituzten gailetek busti eta berehala desegiteko joera ezatsegina baitzeukaten. Peek, Frean & Co konpainiak ekoiztutakoek, aldiz, duin eta kurruskari eusten zieten murgilei. Produktua prest zeukaten ezkontza baino lehen ere, baina publizitate egokia behar zuten kontsumitzaile britainiarrak liluratzeko. Ez zen garaiko pertsona ezagun baten izena zeukan lehen gozokia; Victoria erreginak, Albert printzeak edo Garibaldik ere beren gailetak zituzten. Eta hala, errege familiarekin lotuta, produktuak bide samurragoa izan zuen merkatu britainiarrean, lehenik, eta atzerrian, aurrerago.\nMaria gaileten jatorriari buruzko beste bertsio oker bat zabaldu da luzaroan: Eugenio Fontaneda espainiarrak asmatu zituela eta Maria bilobaren izena jarri ziela. Baina Espainian kontsumitu ziren lehen Maria gailetak Peek & Freanek berak ekoiztutakoak ziren. Inportatutako gaileta horiek, ordea, oso garestiak ziren, 5,5 pezeta kiloak.\nEspainiako Estatuko lehen Maria gailetak Gipuzkoan ekoiztu zituzten, Errenteriako Olibeten. 1886an sortutako fabrikak oragailu mekanikoak, ijezkailuak eta estatuko lehen kate-labeak zituen. Hala, prezioa erdira jaitsi zen, 2,5 pezeta kiloak, baina luxuzko produktua zen oraindik. Juan Ramón Jiménez idazlearentzat behintzat bai. Zenobia Camprubi idazle eta hizkuntzalariak, erbestean zela, zera idatzi zion Juan Guerrero Ruiz editoreari: “Ezusteko handiena J.R.rentzat Maria Olibet gailetak lirateke, gauza legendario eta eskuraezintzat jotzen baititu beti”.\nAurrerago Bilbon 1907an sortutako Artiach eta Fontaneda bera hasi ziren Mariak egiten. Baina benetako bultzada 36ko gerra amaituta jasoko zuten gailetek, frankismoaren babesean. 1950eko hamarkadan, irin eta azukre gainprodukzioa Gaztela Mantxako –nagusiki, Palentziako– industria gailetagilera bideratu zuten eta erregimenak Espainiaren susperraldi ekonomikoaren ikurretako bat bihurtu nahi izan zuen Maria.\nBaina Maria fenomenoa beste herrialde askotan ere zabaldu zen, kostua merketu ahala. Egun, munduko 40tik gora herrialdetan ekoizten dira. Eta, abizenak abizen, ia denek dute dukesa handiaren izena: Maria, Marie, Marietta, Mariya, Mariebon, Mariakaakje, Mariekjeks...\nKanal hauetan artxibatua: Historia | Errenteria


Lege oharra | Bilbao International\nwww.bilbaointernational.com domeinuaren titularra Bilboko Udala da, eta erabiltzaile ororen eskura jarritako web gune horren xedea Bilboko hiriari buruzko informazio orokorra ematea da.\nA-48408298 IFK duen sozietatea, informazio honi dagokionez egoitza hau duena: Uribitarte, 6 2.solairua, 48007 Bilbo.\nPosta elektronikoa: webmaster@bilbaointernational.com\nWeb honetan finkoak diren irudi guztiak zenbait organismo publiko eta pribatuk, eta zenbait enpresa eta partikularrek utzi dizkiote Bilbao Next-i proiektu hau garatzeko helburuarekin. Jabego intelektualaren nazioarteko legeek eta copyrightak babestuta daude.\nEra berean, blog formako ataletan erakusten diren irudi guztiak informazioa edota material grafikoa jaso den iturrien jabegokoak dira, edo eurek eman dute baimena horiek argitaratzeko. Bilbao Next-ek ez du ardurarik hartzen edukiak publikatuta edo elkarbanatzeko prest dauzkaten iturriek egindako iruzurrezko erabileraren gainean.\nErabiltzaileak debekatuta du aurreko paragrafoan aipatutako elementuen erreprodukzioa, eraldaketa, banaketa, jendaurreko komunikazioa, eta oro har, beste edozein ustiapen era egitea Bilbao Next-ren esanbidezko baimena izan ezean. Web gune honetako edukien zatien inprimaketa eta deskargatzea norberaren erabilera pribaturako baino ez da baimentzen.\nWeb gune ofizial honetan erabiltzaileak web gune independenteetarako hainbat esteka aurkitu ahal izango ditu, gure udal antolakuntzarekin erlazionatuta dauden Interneteko beste informazio iturriak eskuragarri izan ditzan, baina beti ere, egileei legozkiekeen jabetza intelektualaren eskubideak errespetatuz. Hala eta guztiz ere, Bilbao Next-ek ez du esteka horien lotura edo edukietatik eratorritako erantzukizunik bere gain hartzen. Era berean, Bilbao Internationalaren web gunerako estekak ezartzerakoan udal titulartasuna duen jabetza intelektualaren eskubideak errespetatu beharko dira.\nBilbao Next-ek ez du bere gain hartzen hirugarrenek egin lezaketen web gune honen erabilera ezegokien erantzukizuna, beste pertsona fisiko edo juridikoengandik datorren web guneko informazioaren eduki eta eguneratzearen erantzukizuna, ezta esteka edo bestelako bideen bitartez atzi litezkeen informazioena ere. Web orri honen bidez eskainitako edukiek izaera informatiboa baino ez dute, eta beraz, erabiltzaileek egindako erabilpena eta hortik eratorritako balizko ondorio, kalte edo galerak erabiltzailearen erantzukizuna baino ez dira. Bilbao Next-ek ez ditu bere gain hartzen hirugarrenek kudeatutako edo hirugarrenen jabetza diren web guneetara sartzea ahalbidetzen duten esteka, direktorio eta bilaketa-tresnen erabilpenarengatik erabiltzaileak izan litzakeen era guztietako kalte edo galerak, ezta erabiltzaileen sistema informatikoan, dokumentu elektronikoetan edo fitxategietan birus edo bestelako kode maleziatsuen presentziarengatik gerta litezkeen kalteak ere.\nHirugarrenek web orriaren legez kontrako erabilerarengatik beharrezko irizten dituen ekintza legalak burutzeko eskubidea gordetzen du Bilbao Next-ek.


Etxebizitza eredu berriak sustatzeko ekimena onartu du Eusko Legebiltzarrak Otamendiren ekimenez | EA - Eusko Alkartasuna\nHasiera » Albisteak » Etxebizitza eredu berriak sustatzeko ekimena onartu du Eusko Legebiltzarrak Otamendiren ekimenez\nEtxebizitza eredu berriak sustatzeko ekimena onartu du Eusko Legebiltzarrak Otamendiren ekimenez\nArgitaratua honek egina: Prentsa Bulegoa data Abe 5, 2019 honetan: Albisteak, Berriak\nEtxebizitza eredu berriak sustatzeko ekimena onartu du Eusko Legebiltzarrak gaurko Osoko Bilkuran aho batez EH Bilduko legebiltzarkidea den Maider Otamendiren ekimenez. Beste puntu batzuen artean, etxebizitza kolaboratiboak garatu ahal izateko behar den marko legala definitzeko deia egin dio Legebiltzarrak Jaurlaritzari eta cohousing-ari buruzko informazioa eta aholkularitza indartzea ere eskatu dio.\n“Eredu berritzaile horiek jendartearen beharrei beste era batera erantzuteko gaitasuna” dutela esan du Maider Otamendi, EAkideak: “egoera prekarizatuan bizi dien gazteei emantzipaziorako aukera ematen die eta zaharragoei zaintza krisiari aurre egiteko modu alternatiboa, adibidez”.\nIzan ere, “etxebizitzarekin lotutako arazoak ugariak” direla gogoratu du Otamendik, “jabetzan zein alokairuan etxebizitza eskuratu eta mantentzea oso zaila da kolektibo handi batentzat, bereziki egoera zaurgarrienetan daudenentzat”.\nKonponbide eraginkorrena zein den argi du EH Bilduko legebiltzarkideak: “alokairuko etxebizitza parke publikoa handitzea, baita alokairu prezioaren etengabeko igoerari aurre egitea”. Baina, bizitza proiektua garatzeko horren garrantzitsua den gaian “egiten den guztia ez da nahikoa eta eredu berriak lantzen hastea ere beharrezkoa da”, adierazi du Otamendik, “orain arteko etxebizitza eta bizikidetza ereduek ez baitu askoren beharrei erantzuten”.\nHemen irakurri dezakezu onartutako ekimena:


Mikel Zubizarreta: BATERAGUNE AUZIA\nAtzoko osoko bilkuran, BATERAGUNE auziaren gaineko mozioak aurkeztu genituen. Jarraian uzten dizuet EAJtik aurkeztu eta AZKOITIA BAIren aldeko bozkekin babesik handiena lortu zuena:\nDatorren martxoaren 28an, Auzitegi Gorenak Bateragune auziaren helegitea aztertuko du Madrilen. Arnaldo Otegi, Rafa Diez, Miren Zabaleta, Arkaitz Rodriguez eta Sonia Jacinto hamar eta zortzi urteko kartzela zigorrera kondenatu zituen Entzutegi Nazionalak ETAkoak izatearen akusaziopean.\nEuskal Herrian aldaketa politiko sakonak bizi izan ditugu azken hilabeteetan. Aldaketa politiko sakona izan da ETA erakundeak erabaki eta adierazi izana 2011ko urriaren 20an bere jarduera armatuaren behin betiko amaiera. Halaber, aldaketa funtsezkoa da ezker abertzaleak soilik bide politiko eta demokratikoen alde egiteko erabakia.\nHerri hau, giza eskubide guztien onarpenean eta defentsan oinarrituz, demokrazia eta bakea garatuz eta herritarren borondatea oinarritzat hartuz eraiki behar dela, herri honen gehiengoak aspaldi egindako hautua da. Aipatutako bost pertsonak lan politikoa egiteagatik atxilotu zituzten; aldaketa ekarri zuten ezker abertzalera; eta hala ere, kartzelan daude.\nEgoera berria sortu da, herri honek merezi zuena eta hainbeste urteetan ukatu zaiona.\nEz Euskal Herritarren gehiengoak, ez eta nazioarteko iritzi publikoak ere, ez du ulertzen ez onartzen, Bateragune auzian kondenatutako bost Euskal Herritar hauek kartzelan izaterik. Ez du onartzen, sortu den egoera berri honen aurrean, espainiar Estatua urrats positiborik eman gabe gelditzerik.\nHau guztia kontutan izanik, honako erabaki hau hartzen da:\nBateragune auzian Auzitegi Gorenak aztertuko duen helegitearen aurrean, Udal honek Arnaldo Otegi, Rafa Diez, Miren Zabaleta, Arkaitz Rodriguez eta Sonia Jacinto aske uzteko eskaria egiten du.\nPublicado por Mikel Zubizarreta en 22:59


Mugikorrentzako mapen lau aplikazio alternatibo | Consumer\nMapak +, Waze, City Maps 2Go eta Open Maps Prop helbideak mugikorretik bilatzen dituzte edo ibilbide bat denbora errealean kalkulatzen dute\nIazko udan, Apple-ren sistema operatibo berria (Apple) merkaturatu zen, gailu mugikorretarako, eta Google-rekin harremana eten egin zen, telefonoetan eta tabletetan bilatzaile ezagunaren zerbitzu batzuk sartzeko. Apple-k Googleren mapa-aplikazioa erabiltzeari utzi zion eta bere lekuan jarri zuen. Erabiltzaileen kexa ugariek, programa berrian akatsak aurkitu zituztenez, Tim Cook sagar-etxeko zuzendari exekutiboak gutun bat argitaratu zuen bezero guztiei irekitako arazoengatik barkamena eskatzeko. Baina hori ez da bilatzailearen ordezko app bakarra. Artikulu honetan, kontzeptu jakin batzuengatik ezagunenak baina interesgarriagoak diren mugikorretarako mapak zerrendatzen dira: Mapak +, Waze, City Maps 2Go eta Open Maps Pro.\nIrudia: Erik Hersman\nGoogle-ren mapa-aplikazio berria\nBeren mapetatik beste programa batzuk erabiltzeko Apple-ren gomendioetako bat da Googleren eta Nokiaren mapen web mugikorra erabiltzea. Erabiltzeko modu hori sinplifikatzeko, terminalaren hasierako pantailara zuzeneko sarbidea gehitu daiteke.\nHala ere, abenduaz geroztik, Google-ren mapak erabil daitezke Iphone-rako. Doakoa da, eta diseinu grafiko berri bat du aurreko bertsioekiko, Iosetan lehenespenez txertatuta. Besteak beste, mapak esploratzeko eta keinuen bidez nabigatzeko aukera ematen du.\nAbenduaz geroztik, Google mapen aplikazioaren bertsio berria Ios 6rako eskuragarri dago\nBeste ezaugarri batzuk ere baditu, adibidez, urratsez urrats nabigazioa, ahots bidez gidatua, helmuga batera iristeko modurik egokiena, mundu osoko helbide, toki eta enpresak, mundu osoko lekuak eta enpresak, eta saltoki batzuetako 360 graduko eta barruko enpresak Street View aukeraren bidez.\nMugikorrentzako mapa-aukera berriak\nGoogle mapetan oinarritutako app bat Mapak + da. Aplikazio honekin Google Maps-en bidez nabiga daiteke, haren ikuspegi guztietan, Street Views-en aukera kenduta. Hala ere, zenbait nobedade eskaintzen ditu: pantaila nagusiaren konfigurazioa, markagailuak erregistratzeko eta sortzeko kudeaketa, ibilbideak eta ibilbideak edo kokapen-alarmak aktibatzea. Programa hau doan eskaintzen da, baina erabilera-mugak ditu. Bertsio osoak 2,69 euroko kostua du.\nWaze mapa-aplikazioa da, eta Ios eta Android-en eskura dago. Ibilbide egokiena denbora errealean lortzera bideratuta dago, trafikoaren edo errepideen egoeraren arabera. Ibilgailu batetik erabiltzen da, inguruan dauden beste gidariekin informazioa eta zirkulazio-alertak partekatzeko. Horrela, denbora aurrezteko eta erregai gutxiago gastatzeko ordezko ibilbideak eskaintzen ditu. Informazio hori automatikoki partekatzen da, autoaren abiaduraren eta ibilbidearen arabera, edo eskuz. Datu horiekin, Wazek denbora errealean kalkulatzen du biderik egokiena helmugara iristeko.\nCity Maps 2Go IOentzako mapa-sistema bat da. Kostua: 1,79 euro. Aplikazio honen abantailetako bat da mapak off line deskargatzea ahalbidetzen duela, eta hori ezin da egin Iphone batetik Google Maps-ekin. Hala, mapak Interneteko konexiorik izan gabe erabil daitezke. Beraz, zure mugikorrean roaming bidez edo estaldurarik ez duten lekuetan dauden pertsonei buruzko konexioa erabili nahi ez duten bidaiarientzat oso aukera erabilgarria da.\nCity Maps 2Go egokia da mugikorraren mapetara sartzeko roaming-ean konexioa erabili nahi ez duten turistentzat\nBesteak beste, honako hauek ditu ezaugarri nagusiak: helbideak eta tokiak bilatzea, erabiltzailearen kokapena mapan ikustea, gogoko lekuak gordetzea, oharrak gehitzea eta leku interesgarri nagusien Wikipediako artikuluak kontsultatzea. Open Street Map-en mapetan oinarrituta dago. Mapa libreen plataforma da, eta erabiltzaileen lankidetzarako zabalik dago.\nOpen Street Maps-en mapetan oinarritutako proiektuen artean, Open Maps Pro nabarmentzen da. 2,69 euroko kostua duen aplikazioa da, mapetan helbideak bilatzeko eta Interneteko konexiorik gabe erabiltzeko aukera ematen duena. Programa honek autoak, bizikleta edo oinez ibilbideak kalkulatzeko aukera ematen du, baita mapak ere, etiketak sortuz eta mapa pertsonalizatuak gehituta. Gainera, Twitter-ekin ere badu integrazioa, arlo jakin baten inguruan sare sozial honetan sortutako mezuak ikusteko.\naplikazio mugikorrak google maps-eu Internet-eu iphone-eu mapas-eu mugikorretako aplikazioak